Številka: 90000-13/2020-28

Datum: 23. 11. 2020

**MAGNETOGRAMSKI ZAPIS PO ZVOČNEM POSNETKU 17. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 16. novembra 2020 s pričetkom ob 15.30 uri, v Veliki sejni dvorani Mestne hiše, Mestna občina Ljubljana, Mestni trg 1, Ljubljana.**

**GOSPOD ZORAN JANKOVIĆ**

Spoštovane svetnice, svetniki, gospe in gospodje, dober dan želim. Pričenjamo sejo 17. sejo Mestnega sveta MOL-a. Prisotnih je 34 svetnic in svetnikov, odsotnost so opravičili gospod Minodraš, gospa Zagožen, gospod Jakopovič, gospod Matić, gospa Damij, gospa Žekar. Obveščam vas, da je dvorana prezračena, da so mize, stoli, tipke in mikrofoni razkuženi. Smo sklepčni, lahko pričnemo z delom. Prijazno prosim, da izklopite mobilne telefone, da ne motimo delo in pa glede na epidemiološko situacijo predlagam, da se sejo v skladu s 171. členom Poslovnika Mestnega sveta poteka brez navzočnosti občanov. Ker mora o tem odločati mestni svet, dajem na glasovanje. Ugotavljam navzočnost: 31.

**Glasujemo v skladu s 171. členom Poslovnika Mestnega sveta MOL-a: 17. seja Mestnega sveta poteka brez navzočnosti občanov.**

Prosim za vaš glas.

**33 ZA.**

**0 PROTI.**

Hvala lepa.

**GOSPOD ZORAN JANKOVIĆ**

Odpiram pri tej točki razpravo o dnevnem redu 17. seje. Kaka razprava od dnevnem redu? Ni. Zaključujem.

**Glasovanje poteka O PREDLOGU SKLEPA: Mestni svet MOL-a sprejme Predlog dnevnega reda 17. seje Mestnega sveta.**

Prosim za vaš glas.

**29 ZA.**

**0 PROTI.**

Hvala lepa.

Gremo na točko 1 dnevnega reda.

**AD 1. POTRDITEV ZAPISNIKA 16. SEJE MESTNEGA SVETA MESTNE OBČINE LJUBLJANA**

Gradivo ste prejeli. Odpiram razpravo o zapisniku. Ni razprave. Ugotavljam navzočnost. Rezultat navzočnosti: 31.

**Glasovanje poteka O PREDLOGU SKLEPA: Mestni svet MOL-a potrdi Zapisnik 16. seje Mestnega sveta MOL-a z dne 19. 10. 2020.**

Prosim za vaš glas.

**31 ZA.**

**0 PROTI.**

Sprejeto.

Gremo na naslednjo točko, 2.

**AD 2. VPRAŠANJA IN POBUDE SVETNIC IN SVETNIKOV TER ODGOVORI NA VPRAŠANJA IN POBUDE SVETNIC IN SVETNIKOV**

Gradivo za to točko ste prejeli po sklicu seje. Pisno vprašanje z zahtevo za ustno predstavitev je poslal Svetniški klub Levica glede pogojev in sredstev za izvedbo šolanj na daljavo. Zdej, odgovor ste dobili pisni, a še vedno hočte ustno vprašanje? Boste, še vedno. Bomo dodal. Vprašanja in pobude so poslali gospa Sever glede asfaltiranje ceste v Šentvidu, gospod Horvat glede postavitve varnostne ograje ob obrežju Ljubljanice na makadamskem delu sprehajalne in kolesarske poti na ulici Ob Ljubljanici na Kodeljevem. Svetniški klub Levica glede prometne ureditve v Savskem naselju, novoletnega ognjemeta, praznične okrasitve Ljubljane. Gospod Stariha glede znižanja hitrosti na Celovški cesti, gospa Vrečko glede sodelovanja krajinskih arhitektov na prirejanju javnega prostora. Svetniški klub SD glede ureditve groba pokojnega ljubljanskega župana Jake Avšiča in Svetniški klub NSi glede prižiga lučk. Prejeli ste tudi odgovore na vprašanja s 16. seje. Besedo za ustno postavitev dajem gospe Urški Honzak, 3 minute.

**GOSPA URŠKA HONZAK**

Hvala za besedo. Najprej naj opravičim tovariša Jakopoviča, ki je sicer bil podpisan pod tole vprašanje, potem naj se zahvalim Oddelku za predšolsko vzgojo in izobraževanje, da so nam že predčasno poslali pisni odgovor na naše vprašanje, ampak se nam zdi pomembno, da se tudi javno vsaj slišimo kej informacij glede stanja v ljubljanskih šolah v času epidemije tko, da bomo zastavil vprašanje še ustno. In sicer v času epidemije Covida 19 in obveznega šolanja na daljavo nas skrbi zagotavljanje enakih možnosti otrok glede informacijske tehnologije za izobraževanje na domu. Zato nas zanima kakšna je opremljenost otrok s primerno računalniško opremo in dostopnostjo do interneta. Sicer ob pomoči donatorjev, nevladnih organizacij in mednarodne solidarnosti je takih otrok, ki nimajo več primerne opreme in dostopa do interneta v drugi izvedbi šole na daljavo verjetno manj, ampak smo vseeno MOL prosili za nekaj podatkov, in sicer kako je z računalniško opremljenostjo otrok v osnovnih šolah na območju MOL? Koliko otrok oziroma družin v primeru večjega števila otrok še nima ustreznega računalnika in računalniške opreme? Koliko otrok nima dostopa do interneta oziroma ga zaradi slabe povezave ne more uporabljati? Kako poteka izobraževanje na daljavo pri teh otrokih, ki nimajo dostopa do interneta? In, ali imate podatek, ali je Ministrstvo za izobraževanje, šolstvo in šport je usmerjeno zbiralo te podatke, ali so ravnatelji morali sami se ukvarjat s to situacijo? Ob tem smo pa potem zastavili še nekaj vprašanj glede toplih obrokov v ljubljanskih osnovnih šolah in nas je zanimal, koliko toplih obrokov v ljubljanskih osnovnih šolah se pripravi na dan za učence in socialno šibkih družin in na kakšen način je organizirano njihovo razdeljevanje? Ali bo MOL ponovno organizirala dostavo toplih obrokov otrokom, ki ne živijo v bližini šol, kar je izvajala v času prvega vala epidemije ali ne, kot je bilo razvidno iz odzivov občine v medijih? Ali bo torej organizacija razdeljevanja toplih obrokov potekala drugače, kot v času prvega vala epidemije in zakaj? Hvala za odgovore že v naprej.

**GOSPOD ZORAN JANKOVIĆ**

Sicer je večina vprašanj za ministrico ampak Marija, kar izvoli, gospa Fabčič bo podala odgovore.

**GOSPA MARIJA FABČIČ**

Spoštovani, gospodu Jakopiču smo pisno odgovorili takoj, ko smo uspeli na oddelku vzpostaviti organizacijo za tople obroke. Po poročanju šol so učenci po večini opremljeni z računalniško opremo za delo od doma, že spomladi smo pa največjo težavo zaznali pri družinah, kjer je v istem gospodinjstvu več šolajočih otrok, spomladi je bilo to 114 družin. Tako so šole družinam v stiski zagotovile šolske računalnike, ki jih sicer uporabljajo pri pouku računalništva in zanje tudi Mestna občina Ljubljana sofinancira približno četrt milijona letno, to je sicer v pristojnosti ministrstva in pomagali so jim pri vzpostavitvi in zagonu opreme. Tudi sedaj in spomladi, ko učitelji zaznajo težave pri posameznih učencih jim omogočijo pomoč preko telefona in tudi posredovanjem fizičnih gradiv preko pošte ali prevzema. Tudi mestna uprava in javni holding sta dala svoje stare, povsem uporabne računalnike z opremo, zagotovili smo z Telekomom vsaki šoli brezplačno po 10 kod za brezplačni dostop do interneta za učence in tudi Zavod za šolstvo po naših informacijah zagotavlja modeme. Natančni podatki glede donacije zasebnikov ali podjetij, ki so donirali šolam ne razpolagamo, saj jih tudi nismo zbirali, prav tako tudi ne z podatki ministrstva za šolstvo, zato predlagamo, da se zanje obrnete neposredno na ministrstvo. Čeprav smo prvotno predvideli, da tople obroke učenci prevzamejo v vseh šolah, smo šolam omogočili, da se zaradi različnih situacij kot so bolniške v kuhinji ali prijava le nekaj otrok na malico, kar bi vodilo v neracionalnost povežejo s sosednjimi šolami in skupaj organizirajo kuhanje in razdelitev toplega obroka. Tako smo v ponedeljek, ko smo začeli s kuhanjem razdelili 488 toplih obrokov, v petek je bilo teh obrokov že 1850. Le 30 staršev je sporočilo potrebo po prevozu, zlasti za otroke s posebnimi potrebami v specializiranih šolah. Zato jim hrano vozijo s šolskimi kombiji ali pa so se šole medsebojno dogovorile za prevzem hrane v šoli v bližini prebivališča. Zato ugotavljamo, da ni potrebe po enakem pristopu pri zagotavljanju toplih obrokov. Spomladi je bilo potrebno pridobiti tudi posebno odredbo poveljnika Republiške civilne zaščite, da smo sploh lahko odprli eno šolsko kuhinjo in tudi že spomladi smo ob naših izkušnjah opozarjali na izpostavljenost socialno ogroženih družin in na dejstvo, da ni mogoče na hitro in s prostovoljstvom nadomestiti dobre sistemske rešitve v šolah in zajeti prav vseh otrok. Vseh opravičencev bi bilo v Ljubljani samo v osnovnih šolah med 5000 in 6000. Hvala lepa.

**GOSPOD ZORAN JANKOVIĆ**

Hvala lepa. Prehajamo na točko 3 današnjega dnevnega reda.

**AD 3. POROČILO ŽUPANA**

Bom poskušu čim hitreje prebrat. Aktualno dogajanje v mestni občini. 22. oktobra smo pri spomeniku v Kozlarjevi gošči udeležili Komemoracije ob Dnevu spomina na mrtve. 26. oktobra smo objavili razpise za sofinanciranje projektov in programov z različnih področij za leto 2021, 9. novembra pa razpis za oddajo umetniških ateljejev in prostorov v brezplačno uporabo za kulturne dejavnosti, poudarjam umetniških ateljejev v brezplačno. Roki za prijavo so različni, informacije so dostopne na naši spletni strani. Konec oktobra je Ljubljana v okviru 2. konference o e-mobilnosti postala naj e-mobilnostno mesto v Sloveniji. Konec oktobra smo prejeli certifikat Mladim prijazna občina do leta 2024. Certifikat smo prvič prejeli leta 2012. Ob 1. novembru – dnevu spomina na mrtve - smo položili vence k spomenikom na različnih lokacijah v Ljubljani - na Žalah na štirih lokacijah, pri Grobnici narodnih herojev, v Gramozni jami in pa na Sv. Urhu. Od novembra dalje v parkirni hiši Kongresni trg na ogled stalna razstava Svobodni, ki so jo pripravili v Pionirskem domu. V začetku novembra smo že tretje leto zapored položili spotikavce, s katerimi obujamo spomin na žrtve holokavsta. V začetku novembra smo posodobili aplikacijo Urbana, ki jo odslej lahko uporabljajo imetniki mobilnih telefonov s sistemom iOS, nadgradili smo jo tudi z mobilnim plačevanjem parkirnine Upark. 8. novembra smo ob zmagi Primoža Rogliča Ljubljanski grad osvetlili v rdečo. 12. novembra je Živalski vrt slavil 30. obletnico svoje izobraževalne službe in so se srečali z več kot milijonom obiskovalcev v tem času. 16. novembra smo ob mednarodnem dnevu strpnosti, na galeriji na prostem na ploščadi pred Slovensko hišo Figovec postavili mednarodno razstavo plakatov na temo strpnosti. Avtor razstave je svetovno znani grafični oblikovalec in ilustrator Mirko Ilić. Do 20. novembra lahko meščanke in meščani preko spleta glasujejo za Drevo leta 2020. Do 26. novembra je na Krakovskem nasipu ogled razstava Plečnik in Praga. Na mednarodnem sodelovanju je 30. oktobra bila izjemno zanimiva virtualna okrogla miza na temo kolesarjenja z gospodom Timmermansom, izvršnim podpredsednikom Evropske komisije. 4. novembra smo se udeležili spletne seje v okviru letne konference EUROCITIES »Mesta prihodnosti – ali imajo mesta prihodnost?« 5. in 6. novembra smo se udeležili virtualnega srečanja Mreže mavričnih mest. 11. novembra je na spletu potekala letna konferenca na temo kaj lahko naredimo več za participacije mladih. 12. novembra smo v okviru evropskega projekta BeePathNet preko spleta pripravili 3. Mednarodni posvet o urbanem čebelarjenju. Gostili smo novo veleposlanico Republike Avstrije. Na mestnem svetu področje bi pa izpostavu naslednje dve točki, izjemno pomembne zame je pa za vse nas je Ustavno sodišče Republike Slovenije v postopkih za preizkus ustavne pritožbe in pobude Pavla Zatlerja in drugih izdalo dva sklepa, s katerim je zavrglo ustavno pritožbo in pobudo glede gradnje povezovalnega kanala C0. Odločitev sodišča pozdravljam, saj nam omogoča nadaljevanje izvajanja projekta gradnje kanalizacije v Ljubljani ter povezovalnega kanala C0, s katerim izvršujemo kakovost bivanja prebivalcev Mestne občine Ljubljana ter občinah Medvode in Vodice. Glede na nove ukrepe vas seznanjam z dosedanjimi aktivnostmi, ki smo jih sprejeli v Ljubljani in smo jih poenotili skupaj tudi z vsemi mestnimi občinami. Zaustavljen javni potniški promet, do 30. novembra so vsa parkirišča brezplačna razen tistih v garažah. Govorim tista parkiriška, ki so v lasti mestne občine. Tisti, ki uporabljajo javne površine za gostinske vrtove in najemnike poslovnih prostorov so oprostili plačila od 19. oktobra do 30. novembra. Uporabnike javnih površin, ki so postavili ute za peko in prodajo kostanja pa smo oprostili 75 plačila, se pravi plačajo le 25% občinske takse. Tržnice v upravljanju našega LPT-ja ostajajo odprte, delujejo v skladu z navodili NIJZ-ja. **Najemniki gostinskih lokalov** ter**prodajalci neživilskih izdelkov**so**oproščeni plačila najemnine v celoti. Vsem ostalim najemnikom**pa plačujejo **50 %**, govorimo za stojnice, kjer je seveda sadje in zelenjava.Javni vrtci tudi v prihodnje ostajajo odprti za nujno varstvo otrok. Starši so bili izjemno odgovorni, prvi teden je bilo 8% upravičenih otrok, prejšnji teden 17%. Pripravljamo tople obroke, zdej ste slišal kolk jih je bilo. UKC-u smo za zaposlene ponudili v uporabo Hostel Celica. In tudi, če bi bilo potrebno, pa očitno ni, ker imajo odličnega direktorja Poklukarja Gospodarsko razstavišče in dvorano Stožice. Zavodi s področja kulture so zaprti. Mestna knjižnica omogoča dostavo naročenega gradiva po pošti, oz. brezstični prevzem. Objekti za rekreacijo fitnes, savna, drsanje in podobno so zaprti. Vsa javna igrišča ostajajo odprta, pri njihovi uporabi je potrebno spoštovati navodila Vlade in NIJZ. Od danes je zaprt tudi Živalski vrt. Nadzor, ki smo ga izvajali nad vrtički v Črnučah ustavili do 31. januarja, iščemo rešitev. In pa naši vozniki LPP so se znova izkazali po svoji dobrodelnosti. Kot prostovoljci pomagajo UKC Ljubljana pri logistiki, čiščenju, dezinfekciji postelj in reševalnih vozilih. Hvala lepa vsem, ki pomagate tistim, ki so pomoči potrebni. Gremo na kadrovske zadeve.

**AD 4. KADROVSKE ZADEVE**

Prosim gospoda Čerina, da poda uvodno obrazložitev. Gradivo ste pa prejeli.

**GOSPOD ALEŠ ČERIN**

Hvala za besedo, gospod župan. Cenjene kolegice in kolegi. Komisija vam v presojo in v sprejem predlaga 5 sklepov in 1 mnenje. Hvala lepa.

**GOSPOD ZORAN JANKOVIĆ**

Gremo na prvo točko. Predlog Sklepa o imenovanju predstavnikov v Svet za preventivo in vzgojo v cestnem prometu. Razprava prosim. Kar izvol, opa, kar izvolijo, lepo prosim. Kar po vrsti ne, gospod Slabe.

**GOSPOD GREGOR SLABE**

Ja, gospod župan, hvala lepa za besedo. Zdej, pred seboj imam sklep, kjer naj bi danes v Svet za preventivo in vzgojo v cestnem prometu kot predsednika tega sveta imenovali Janeza Stariho. Zdej jaz, kot tudi Svetniška skupina Slovenske demokratske stranke smo proti njegovemu imenovanju. Pa poglejmo zakaj. Gospod župan, vi in gospod Čerin, ki je predsedujoči komisiji za imenovanja in še nekateri svetniki verjetno niste seznanjeni s pisanjem Starihe na socialnih omrežjih. Pa vam bom prebral nekatera njegova sporočila, citiram:»Sinoči smo se policajem pustili namlatiti, naša napaka. Tudi moja osebna napaka, ker sem od nekoga dobil informacijo, da policaji ne bodo nasilni in, da ne bodo provocirali. Prihodnji petek bo »showdown«, ljubezni ni več. No, z moje strani je itak že prej ni bilo.« In zraven še slika bejzbol kija in smrt janžizmu. Naprej: »Policaji so žal sinoči prestopili mejo dopustnega, prihodnji petek ne bomo več tako milostni.« Torej, tukaj je več kot očitno spodbuja k nasilju nad policiste. Pred pričetkom proslave dneva državnosti pa je zapisal sledeče: »Banda domobranska že vadi govejo muziko. Tudi protiprotestniške ograje že čakajo. Tresejo se jim hlače.« Torej glasbenike narodnozabavne muzike imenuje za bando domobransko. Gremo naprej, potem je pod profilom Vlade RS na twitterju, kjer sta se slikala Urška Janša, torej žena predsednika vlade in žena Pompeja, torej državnega sekretarja je napisu pod to sliko »klerofašistki«. Gremo naprej, poslanki državnega zbora Alenka Jeraj je nekomu drugemu na twitterju napisal odgovorila oziroma napisala: »V čem je problem komuniciranja, enemu Kacin ni všeč, drugemu Hojs. To, kar je pa pomembno in govorijo vsi pa so maske, razkuževanje rok in razdalja 1.5 metra. Še narisano imate, kaj bi še radi?« Na kar Stariha odgovori: »Kuzla, tiho, k nogi.« Torej, poslanko državnega zbora imenuje kuzla. Ali bomo to dovolili v mestnem svetu, da ženske imenuje klerofašistke in kuzle? Mestne svetnice, kako bi se vi počutile, če bi vam Stariha kaj takšnega napisal? Gospod župan, vi imate mamo, ki jo imate zelo radi. Pa ne boste dovolili, da mestni svetnik tako piše o ženskah. Ali se vam to zdi normalno? Ker danes glasujemo o njegovem imenovanju. Gremo naprej, potem Borut Pahor je napisal isto na twitterju: »Ob 30. obletnici prve spravne slovesnosti V breznu pod Macesnovo gorico v Kočevskem rogu je napisal: »Sprava je pot, ki se nikoli ne konča. Če se konča, se začne trpljenje.« Nakar mu Stariha odgovarja: »Spravo si zatlači v svojo vagino.« Torej, kot prvo, to je žaljenje vseh žrtev na katerikoli strani. Kot drugo, to ne samo, da žali Boruta Pahorja ampak žali institucijo predsednika republike. Naprej, potem je napisal »Nacifašist Janez«. Torej predsednika vlade označuje za nacifašista. Gospod župan, vi ste s predsednikom vlade verjetno sedaj pogovarjate že zaradi koordinacije zaradi v boju z epidemijo. Pa bi se vi pogovarjali s predsednikom vlade, če bi on bil nacifašist, kot pravi Stariha? Gremo naprej, Stariha je napisal: »Težava partizanov je bila ta, da so bili premalo dosledni in natančni pri likvidaciji izdajalcev. Danes eni ne bi kokodakali.« Torej, tukaj bi Stariha vse, ki se z njim ne strinjajo, torej vsak, ki se z njim ne strinja je avtomatično izdajalec, enostavno likvidiral. Kot Stalin, ni ljudi, ni problema. Vi, gospod župan, pa že vseskozi ponavljate, da je Ljubljana mesto heroj in sprejema vse različnosti. Ne nazadnje je mestni svet na prejšnji seji sprejel nekakšen simbolen sklep, kjer so nacionalistične in paravojaške skupine nezaželjene v mestu. Danes pa glasujemo o Starihi, ki žali vse poprek po družbenih omrežjih, povrh vsega pa še piše, da so jih premalo pobili. Ker ravno tuki naprej je napisal: »Žal so jih pospravili premalo, zato je danes tako, kot je. Fašizem potomcev domogranske svojati je v vzponu. Zanikanje sodelovanja z okupatorjem, zanikanje holokavsta. Stranka SDS vodi fašističen pogrom nad slovenskim narodom. Bomo še kar pridno tiho?« In potem še objavi tuki sliko iz hude jame, kjer so jih na tisoče žive zakopali, od otrok do žensk in se še hvali s tem. Hvali se s tem in v bistvu napoveduje, da je potrebno to v Sloveniji ponoviti. To je bolano in nevarno hkrati. Stariha pa očitno tudi nima dobrega spomina, saj bi lahko vedel, da je SDS že zdavnaj obsodila vse tri totalitarne režime, od fašizma, nacizma do komunizma. Pa še nekaj ne, moj praded je pol leta bil zaprt na Rabu. Preživel je zato, ker so Italijani kapitulirali. Kakšen mesec kasneje pa ga ne bi bilo nazaj. Zato ne bom dovolil, da Stariha žali spomin na mojega pradedka s tem, ko mene kot člana SDS označuje za fašista. Danes živijo v demokraciji in lahko relativno svobodno izražamo svoja mnenja brez, da bi nas kdo preganjal. Ampak ne more Stariha pričakovati, da bo lahko žalil ljudi in zagovarjal ponovni kaos klanja in ubijanja. Mestni svet ga bo pa zato še nagradil z imenovanjem kot predsednika sveta. Ja pa kaj se pa gremo? A boste res to dopustili gospod župan? Ker vi ste župan vseh prebivalcev Ljubljane, ne samo tistih, ki so vas volili. Vsekakor imate že dolgo kariero in življenje, pa ne boste sedaj pri vaših skoraj 68. letih dopustili takšno imenovanje. Lepo vas prosim, pa ne moremo do dopustiti v tej prečudoviti mestni hiši. V kolikor boste mestni svetniki izglasovali njegovo imenovanje potem to pomeni, da se strinjate z vsebino njegovega pisanja po družbenih omrežjih. Dajmo tokrat stopiti skupaj na eni in na drugi strani in glasujmo proti imenovanju Starihe, ker tako bomo dali simbolno gesto ne samo prebivalcem Ljubljane ampak cele države, da poniževanje drugo mislečih in pozivanje h kaosu ter likvidacijam je v mestu nezaželjeno, zavržno in Ljubljana takšnega ravnanja in zapisov ne odobrava. Zato predlagam, da se komisija za imenovanje ponovno sestane in izbere predsednika, ki si zasluži biti predsednik sveta. Toliko.

**GOSPOD ZORAN JANKOVIĆ**

Moram povedat, res si bom vzel tolk časa jst. Svoje stališče ne menjam in še vedno trdim, da je Ljubljana mesto, kjer živimo skupaj in spoštujemo vse različnosti. In mnogo tega kar ste reku jst soglašam. O twittih imam svoje mnenje, sem tut napisu ga tut predsedniku vlade, da je mnogokrat bolje, da prsti počivajo ne zato tudi jst ne twittam, ne znam, se nočem naučit ne. Če mi gospoda Stariho ne imenujemo, kar bi imelo nek pomen, ga ne mormo izključit kot člana mestnega sveta, ker je bil izvoljen. Izvoljen s svojimi stališči taki, ki je. Je pa dejstvo ne, da jst vse v tej sobi pozivam, da prenehajo z žalitvami. Da, če ne mormo živet skupaj, če se ne mormo pozdravljat lepo, da si ne odmagamo. In taka stališča pa sem jst, moje stališče poznate, na levi opciji, zagovarjam partizane, partizanke, ki so prinesli svobodo, ampak spoštujem tut druga mnenja. Tut povedu sem, da bo zlo jasno in pa zlo spoštljivo, da dokler bom jaz na tem mestu, v Ljubljani ne bo domobranskih spomenikov, ker enostavno pač pašejo k izdajalcem in drugač ne znam rečt ne. In tole, kar ste zdej naštel je za kateregakoli v Ljubljani popolnoma neprimerno. Tko, da jst tut tlele se pridružujem ne k pozivu ne gospodu Starihi ne, tovarišu Starihi, kar mu je ljubše, da v principu s takimi twitti preneha. Njemu in vsem drugim, ki s svojimi twitti druge žalijo. Ampak danes o tem razpravljamo,--

------------------------------------------------------------zvok, ki napove potek časa namenjenega razpravi­­­­­­­­­

**GOSPOD ZORAN JANKOVIĆ**

--pa bo mogoče gospod Stariha nekaj svojega povedu. Izvolte, gospod Stariha, vi ste drugi bil prijavljen.

**GOSPOD JANEZ STARIHA**

Hvala lepa. Najprej bi kot predsednika Sveta za preventivo in vzgojo v cestnem prometu v tem mandatu povedal, da smo mandat opravil dobro, večino programa smo izpeljal tako, da zdej kolega, se strinjam ja, nekatere stvari držijo, moji twitti so mestoma zelo kritični, vulgarni tudi, vendar je pa treba vedet, da ti twitti so ponavadi odgovor oziroma nek učinek dejanj vaše stranke ne. Vaša stranka v zadnjem času neobrzdano širi fašizem. To je dejstvo. Jah, to je dejstvo. Moji twitti niso

**GOSPOD ZORAN JANKOVIĆ**

No, zdej. Zdej pa se opravičujem sam še, gospod Stariha, sam prosim ne. Jaz sem bil čist tih ne, pa lepo prosim, da smo tih in poslušamo, mogoče bomo prišli do neke rešitve. Ne prekinjat nobenga, vsak ma pravico do svojga mnenja, jaz sem svoje mnenje povedu zlo jasno ne. Kar.

**GOSPOD JANEZ STARIHA**

Ne, tudi kot predsednik krajevne organizacije Zveze borcev Savsko naselje imam določeno stališče, ki ga moram zagovarjat javno ne, od tega ne bom odstopal kot mestni svetnik in bom to stališče še naprej zagovarjal. Predlagam tut, da pač najprej pred svojim pragom pometete ne. Vaš predsednik in njegovi twitti ne, on nam dela svetovno blamažo ne, politično škodo, da ne govorimo kakšna bo gospodarska škoda ne iz teh twittov iz prejšnjega tedna in 14 dni nazaj ne. O tem razmišljite, ne o nekem Starihi ne, ki sem pa tja napiše kakšen twitt ne. Jaz sem mejhen ne, vaš predsednik dela pa sramoto takšno, da se ne bomo iz tega izkopal par let ven ne. O tem razmišljite. Jaz kot predsednik SPV Ljubljana moram rečt, da delo sem opravu dobro in strokovno in tega se, o tem niste nič povedal, nič ne niste ob to obregnil, ne vem če tut kakšne podatke maste, nimate ne. Tko, da bom poskušam tut mal umirit to mojo komunikacijo na twitterju ne in to bom tut počel, ampak bom pa odgovarjal na takšne zadeve, ki se tičejo vseh državljanov in državljank, meščank in meščanov ne. Žal. Hvala.

**GOSPOD ZORAN JANKOVIĆ**

Tut tle se bom oglasu gospod Stariha. Jaz imam častno priznanje zveze borcev, tu imamo predsednico ljubljanskega odbora in zveza borcev nikoli ne uporablja takih besed. Jaz se bom obrnu na očeta naroda pokojnega Janeza Stanovnika, ki je zlo jasno povedu in se opraviču za vsa dejanja. Zdej mešamo dve stvari. Ena stvar je dobro delo, ki ga je opravljeno, to ni debate, druga stvar so pa žalitve. Vsak imam pravico do svojega mnenja ampak na način, ki je primeren. Jaz bi rad, da ta mestni svet te svoje besede res uspodobi, pove kaj je narobe, kaj predlaga, brez osebnih žalitev. Moje mnenje gospod Stariha, da bi se mogu tle vsem opravičit in s tem twitti, takimi twitti te vrste nehate. Imate pravico, da kritizirate, da poveste, kaj je narobe, imate pravico, da poveste svoje mnenje o twittu predsednika vlade, konc koncev predstavlja državo, ampak obstajajo pa neke norme, jst še enkrat pravim ne, jst men, men je res hudo no. Tle sedimo skupaj v tej sejni sobi, razpravljamo o nekih točkah, zdej bomo zgubili pol ure ne al pa eno uro ne na neke twitte, ki jih lohk pobiramo kdor če, kokr če. Jaz predlagam opravičilo pa se neha s tem twitti, pa da nehamo o tem govort, ker je, ja sej. Gospod Horvat, izvolte.

**GOSPOD IGOR HORVAT**

Hvala za besedo, gospod župan. Jaz bi vseen ene par besed reku no. Slišali smo razpravo kolega Slabeta glede twitt zapisov kandidata za predsednika Sveta za varnost in preventivo v cestnem prometu. Torej o neprimernosti in žaljivih zapisih na družabnih omrežjih sem predsednika komisije opozoril že na seji Komisije za mandatna vprašanja, volitve in imenovanja, ki smo ga imeli v sredo. Vendar me je gospod podžupan zavrnil, češ Stariha se v mestnem svetu obnaša dostojno in nimam zadržkov glede njegovega imenovanja. To je njegov citat na seji. Zato vas spoštovani gospod Čerin, ki ste prisoten sprašujem, v kolikor vam mestni svetnik gospod Stariha ne bo do konca mandata zabrusil v mestni hiši ali preko družabnih omrežjih »Pes k nogi«, potem bo lahko imenovan v vse svete in delovna telesa, ki jih imenuje mestni svet in, če se bo gospod Stariha temu vzdržal ga lahko konec koncev predlagate za častnega meščana Ljubljane, saj se je dostojno obnašu. Vsi mestni svetniki in svetnice imamo dolžnost, da se dostojno obnašamo. Zanimivo pa je, da je isti gospod župan imel zadržke glede zapisov na medmrežju pri kandidatki, o kateri smo odločali v začetku mandata. Mislim, da je bila predlagana za Odbor za zdravje in socialno varstvo. Seveda na koncu ni bila imenovana. Prav zaradi twitter zapisov. Dvojna merila torej. Zakaj je temu tako? Zakaj je temu tako gospod Janković? Kdor bo glasoval za takšnega kandidata sigurno ne bo heroj mesta in marsikdo izmed vas to ves čas razglaša. In, če ga boste imenovali, žal vam bo. Hvala.

**GOSPOD ZORAN JANKOVIĆ**

Gospod Čadež.

**GOSPOD DR. ZVONE ČADEŽ**

Glejte, bom se, bom tako začel. Da se obrnem na besede gospoda župana, ki je danes predstavljal svoje delo v preteklem mesecu oziroma mestnega, Mestne občine Ljubljana. In je med drugim povedal, da smo 16. novembra odprli razstavo o mednarodnem dnevu strpnosti. In se je s tem pohvalu, lepo, pokazal zastave in tako je prav. No, zdej pa vi predlagate za predsednika Sveta za preventivo in vzgojo, dam poudarek še na vzgojo v cestnem prometu, gospoda Stariho. Mislim, če je ta gospod s svojimi twitti in obnašanjem zgled strpnosti, ki ste jo predstavili na uvodnem panoju, pol res ne vem, bi reku, kot ste vi reku na Barju, ko ste mel poplave, da če ljudje nimajo škornjev je to mimo pameti. To je prvo.

**GOSPOD ZORAN JANKOVIĆ**

Kaj ma pa to zveze z--

**GOSPOD DR. ZVONE ČADEŽ**

Poslušte, jaz vas nisem prekinjal.

**GOSPOD ZORAN JANKOVIĆ**

Gospod Čadež, se opravičujem še enkrat. Po vsem poslovniku ne, imam pravico, da vas prekinem, kadar govorite o vsebini, ki ni povezana s točko. In na Barju sem zlo jasno povedu, če gospa prišla pa je rekla ne, da bi škornje prinesel, sem reku, kdo živi na Barju tu normalen ne in ne vem, kaj ma to zveze z danes s Stariho?

**GOSPOD DR. ZVONE ČADEŽ**

Ravno to, ravno to. Da je to mimo pameti, če predlagate takega človeka za predsednika Sveta za preventivo in vzgojo v cestnem prometu. Je mimo pameti, gospod župan.

**GOSPOD ZORAN JANKOVIĆ**

Kdo ga predlaga?

**GOSPOD DR. ZVONE ČADEŽ**

Ja, kdo? A nimamo nekega sklepa danes, da potrdimo?

**GOSPOD ZORAN JANKOVIĆ**

Kdo ga predlaga?

**GOSPOD DR. ZVONE ČADEŽ**

Ja, ne vem kdo ga predlaga.

**GOSPOD ZORAN JANKOVIĆ**

Vsak ima pravico, da predlaga.

**GOSPOD DR. ZVONE ČADEŽ**

Vaš gospod Čerin ma komisijo, k je tko vodu, da je dal na vrh gospoda Stariho. Ne vem kdo je pol to? A to ni z vami gospod Čerin, je kaj nasprotnik vaš al kaj? Mislim, kdo ga predlaga. A lahko nadaljujem prosim?

**GOSPOD ZORAN JANKOVIĆ**

Če boste se držal točke.

**GOSPOD DR. ZVONE ČADEŽ**

A res? No, hvala. No, poglejte ja, zdej stvar je taka ne. To je katastrofa, to mormo povedat kot prvo. Druga stvar, on je javno pač napisal ne, da ja, to smo vsi slišal, partizani so slabo opravili svoje delo po vojni, ta belih so premalo počistli, če ne, ne bi imeli teh težav. In zopet smo pri tej vzgoji ne. Zdej, tak človek bo vzgajal in to celo predsednik Sveta za vzgojo, ja, se opravičujem. No, zdej glejte. Moja osebna izkušnja z gospodom Stariho je bila taka. Enkrat sem napisal en twitt o biološkem orožju. Zdej ne, da bi se hvalu ampak moram povedat. Jaz se s tem ukvarjam 27 let v službi in predstavljam Slovenijo na tem področju v Evropski uniji, Natu in Evropski obrambni agenciji. In si mislim, da nekaj vem o tem. Gospod Stariha je na ta moj twitt napisu: »Ni čudno, da se je Slovenija tam kjer je, če pa mamo takega kretena, ki nas predstavlja v tujini.« Pazte, jaz nisem odreagiral na twitt, ker je škoda živcev pa časa, ampak sem na naslednji seji, takrat smo imel na gradu, se dobro spomnim zarad razdalje sem, ko sem vstopu v prostor prišel do gospoda Starihe in ga potrepljal po ramenih, sem reku – hvala gospod Stariha, ki ste me imenoval za kretena. No, čez par minut me je blokiral na twitterju. To je zdej odnos človeka, ki je tlele naš mestni svetnik in bo zdej seveda ne, kokr poznam jst ta mestni svet gladko postal predsednik sveta zavoda. Mislim, vsaka vam čast. Vsi, ki boste dal glas za njega, to je res lep način, če boste to potrdil. Drgač pa, glejte – zadnjič ste vi sam gospod župan, ko smo mel to razpravo, ki je bila zelo kratka, samo uvodna, ta glavne ni bilo in smo se odločil, da ne gremo v to zadevo, da ne prilivamo olja na ogenj, da mamo neko strpnost, ste prišli sem na koncu in ste se zahvalil za to, da se je zadeva umirila. In jaz to spoštujem. To je prav, na tak način bi mogli mi umirjeno argumentirano it naprej, sam ne mormo it naprej, če nam tko dajete rdečo, ne vem barvo kot biku pred, pred pred, pred oči in zdej, mi naj bomo umirjeni, pa ja, sej Stariha je fejst fant, kaj pa, sej se lepo nasmeje, pa še bradico ima, dejmo ga ne. Ja in pol pa tko, ko je reku gospod Horvat, na koncu še mu dejmo kakšno priznanje in mu postavimo spomenik al kaj? Mislim lejte, to je tko dvolično, kako se ta občina predstavlja kakšna je in je prav, da je in naj bo strpna ne, ampak na tak način pa res se ne mormo strinjat, da bi, da bi, da bi, da bi, da bi šli v potrjevanje. Tako, da nenazadnje pravte sami gospod župan ste danes rekli, da mormo bit strpni in, da mormo v tem mestnem svetu vsaj to, da mormo bit sposobni, da si en drugega pozdravmo. Kot naročeno. Ko sem vstopu današnji dan sem na to sejo, sem najprej šel po eno vodo evo tam na pult. V prostoru je bil samo gospod Stariha, jaz sem ga pogledu v oči, sem reku dober dan, gospod Stariha me je pogledal, ampak dober dan pa ni odvrnil. Mislim, če je to zdej način delovanja, to strpnost, ki jo vi želite in je pravilna, potem jst res ne vem tlele, zopet bom uporabu vaš izraz Barja – mimo pameti. Hvala.

**GOSPOD ZORAN JANKOVIĆ**

Gospod Čerin.

**GOSPOD ALEŠ ČERIN**

Hvala za besedo. Kolega Horvat je začel z gospo Lucijo Šikovec Ušaj, ki ste jo vi predlagal za Odbor za zdravje in socialno varnost in tudi glasoval zanjo, ampak pač ni bila izglasovana. Zdej pa glede gospoda Starihe. Jaz sem ga tut sam mislim, da ne samo enkrat poklicu in očetovsko nimam pravice, ampak povedu, da se ne strinjam z mnogimi njegovimi žaljivimi twitti. Ampak jaz s twitti oziroma bevski, kokr se reče po slovensko nimam problemov, ker jih ne pišem in niti jih ne berem. Zdej pa glede predloga za to funkcijo. Prvo, za predsednika ga je predlagala njegova stranka. On je edini predstavnik te stranke in je bil tudi edini predlog za predsednika sveta. On je kokr sam reku že v prejšnjem mandatu uspešno in korektno vodu delo sveta. In kot mestnemu svetniku mu jaz nimam kej očitat. In twitti, kakršnikoli že so in delo sveta za varstvo in preventivo nimata nobene zveze, ampak res nobene zveze s tem, kar on piše. Pač, o tem pove največ sam o sebi. Skratka, te stranke, katere predstavnik je on edini v mestnem svetu pripada določena funkcija in je bil tudi edini kandidat za predsednika. In iz tega stališča ne vidim čist nobenga problema, da tega sveta on ne bi vodu naprej v tej novi sestavi in tako je naša svetniška skupina tudi predlagala. Hvala lepa.

**GOSPOD ZORAN JANKOVIĆ**

Izvolte, gospa Medved.

**GOSPA IDA MEDVED**

Lejte jst se ne morem strinjat z imenovanjem gospoda Starihe. In to iz enega razloga. Vsi, ki razmišljamo drugače smo za njega izhajamo iz domobranskih familij. Moj oče je bil na Rabu, … /// … nerazumljivo … /// in je preživu. In moj stric je bil prvoborec, noben v familiji ni bil domobranc. In vi ne boste žalu. Tega si ne dovolim. Jaz sem vnukinja dveh bogatih kmetov, k so jim po vojni vaši oblastniki vse pobral, pa nisem sovražna in sem strpna, pa v duši ne maram vaših oblastnikov, res ne.

**GOSPOD ZORAN JANKOVIĆ**

Preden dam na glasovanje še zaključna beseda. Zdej, v tej sobi ne vem, če je kdo tisti, ki je bil oblastik pa je kaj kaj pobiru. Jaz zase lahko rečem, da sigurno nisem nobenmu nič pobral. Midva sva hodila na isto šolo ne. Tko, da sva iste šolske klopi gulila. Vsak od nas ima pravico do svojega mnenja, ne morte več, je zaključeno, zadnji ne morte, počakte, bom zaključu pa boste dobu besedo ne. Še enkrat bom reku, boste dobu besedo proceduralno. Tisto, kar bi jaz rad sporoču tej sejni sobi, vsak naj še enkrat razmisli kako bo glasoval. Glasuje po svoji vesti. Imamo zdej paradoks, paradoks je v tem, da svoje delo kot na področju varnosti je dobro opravu in piše neprimerne twitte. Jaz bi tut vas javno podpru, če bi se kdaj oglasili tut pri twittih SDS-a, pa ste tam tiho ne. Tut pri Luciji Ušaj ste bili tiho pri twittih, ki so bili tudi namenjeni taki situaciji ne. Ampak na konc koncev bo mestni svet glasoval, kar se bo odloču. Zdej pa izvolte gospod Horvat, proceduralno.

**GOSPOD IGOR HORVAT**

Jaz bi mel sam proceduralno glede na to, da ste to odobril tut pri gospe Ušajevi bi predlagal, da glasujemo ločeno in sicer o predlogu, ko se za predstavnika mestnega sveta mestne občine v ta svet imenujejo Janez Stariha in Emilija Mitrović Miloš in ostali, kjer se v imenovanja imenujemo kot predstavniki organa, organizacij in institucij. Tako, da bi v bistvu bile dve ločeni glasovanji no. Mislim, da bote to lahko zagotovu.

**GOSPOD ZORAN JANKOVIĆ**

Kaj, da bom zlo jasen. Prvi glasujemo skupaj skupaj o Starihi pa Mitrović Miloš, v drugi pa za ostale? Potem boste zgubili, ker kolegica Emilija Mitrović Miloš bo sigurno dobila glasove vseh ne, ker je kar se tega tiče absolutno je primer ampak v redu, jaz sprejmem ta predlog, glasujemo ločeno, brez problemov ne in bomo glasovali. Ugotavljam navzočnost po celotni točki. Rezultat navzočnosti: 34.

**Glasujemo O PREDLOGU SKLEPA: v Svet za preventivo in vzgojo v cestnem prometu se kot predstavnika MOL-a imenujeta--**

… /// … iz dvorane – nerazumljivo … ///

**GOSPOD ZORAN JANKOVIĆ**

**--kaj je napisan? Sej je, ne, ne sej prisotnost je dost ne, zdej glasujete. Se imenujeta Janez Stariha kot predsednik in Emilija Mitrović Miloš kot članica.**

Glasovanje poteka, izvolte. Ste? Hvala lepa.

**21 ZA.**

**11 PROTI.**

Sta izglasovana.

**In glasujemo zdej o drugem predlogu: v Svet za preventivo in vzgojo v cestnem prometu se kot predstavniki organov, organizacij in institucij, katerih dejavnost je usmerjena v dejavnost preventive in vzgoje v cestnem prometu, imenujejo Amela Sambolić Beganović, Zavod Republike Slovenije za šolstvo, Rok Gerzevič, Javna agencija RS za varnost prometa, Bogomir Polajnar, Avto moto društvo Zvezda, Branko Legan, Avto-moto zveza Slovenije, Srećko Djukić, Javno podjetje Ljubljanski potniški promet, d.o.o, Damir Čugalj, Kpl d.o.o., družba za gradnjo in vzdrževanje cest, zelenih površin ter inženiring, Žiga Leban, Javno podjetje Ljubljanska parkirišča in tržnice, d.o.o, Aleksander Vrabič, Policijska uprava Ljubljana, Franc Hočevar, Mestna občina Ljubljana, Oddelek za predšolsko vzgojo in izobraževanje in aktiv ravnateljev, Neža Kunej, Mestno redarstvo Mestne občine Ljubljana, Tina Rebernik Kovač, Oddelek za gospodarske dejavnosti Mestne uprave Mestne občine Ljubljana. Mandat imenovanih traja štiri leta in začne teči z dnem konstituiranja sveta. Dosedanji člani sveta opravljajo svoje naloge do konstituiranja novega sveta.**

Prosim za vaš glas za navedena imena.

**36 ZA.**

**0 PROTI.**

Hvala lepa.

**GOSPOD ZORAN JANKOVIĆ**

Gremo na drugi Predlog Sklepa o imenovanju, ampak res, hvala lepa. Gospod Stariha, nehi twittat take stvari. Govori o partizanih, govori o čem, ampak nehi tak, ne žalte ljudi, jaz mislim, da je to res nepotrebno ampak tok sem star, da lohk to rečem ne. Drugič, Predlog sklepa o imenovanju štirih članov MOL-a v Svet javnega zavoda Mestno gledališče ljubljansko. Razprava prosim. Ni.

**Glasujemo O PREDLOGU SKLEPA: V Svet javnega zavoda Mestno gledališče ljubljansko se imenujejo mag. Mojca Jan Zoran, Špela Knol, Kim Komljanec, Ksenija Sever. Mandat imenovanih traja štiri leta.**

Prosim za vaš.

**33 ZA.**

**0 PROTI.**

Gremo na tretji Predlog Sklepa o predlogu za imenovanje predstavnika MOL-a v Razvojni svet Ljubljanske urbane regije. Razprav prosim. Ni razprave. Glasovanje poteka o predlogu sklepa--

… /// … iz dvorane – nerazumljivo … ///

**GOSPOD ZORAN JANKOVIĆ**

--ne znam tipkat, ne znam twittat, tko sem vesel ne tko, da sam opozorte.

**Glasovanje poteka O PREDLOGU SKLEPA: Mestni svet Mestne občine Ljubljana predlaga, da se v Razvojni svet Ljubljanske urbane regije imenuje Zoran Janković.**

… /// … iz dvorane – nerazumljivo … ///

**GOSPOD ZORAN JANKOVIĆ**

Kaj? Še enkrat. Okej, glasovanje poteka, kjer predlagam sebe za svet, Razvojni svet Ljubljanske urbane regije.

… /// … iz dvorane – nerazumljivo … ///

**GOSPOD ZORAN JANKOVIĆ**

Pa vidim, jaz sem tlele kličem berem no, sej je v redu ne, sej, sej komisija je vse skup predlagala.

Prosim za vaš.

**25 ZA.**

**0 PROTI.**

Hvala lepa za prijaznost.

Četrtič Predlog Sklepa o imenovanju predstavnika MOL v Svet Gimnazije Poljane. Razprava. Ni razprave.

**Glasovanje poteka O PREDLOGU SKLEPA: V Svet Gimnazije Poljane se za predstavnika MOL-a imenuje Janez Cimperman. Mandat imenovanega traja štiri leta.**

**34 ZA.**

**0 PROTI.**

Gremo na peti Predlog Sklepa mnenja h kandidaturi za ravnateljico Gimnazije Bežigrad. Razprava? Ni.

**Glasovanje poteka O PREDLOGU SKLEPA: mag. Alenki Budihna se da pozitivno mnenje h kandidaturi za ravnateljico Gimnazije Bežigrad.**

**34 ZA.**

**0 PROTI.**

Gremo na šesti Predlog Sklepa o soglasju k razrešitvi direktorja javnega zavoda Zdravstveni doma Ljubljana. Razprava prosim. Ni.

**Glasovanje poteka O PREDLOGU SKLEPA: Mestni svet Mestne občine Ljubljana daje soglasje k razrešitvi Rudija Dolška s položaja direktorja javnega zavoda Zdravstveni dom Ljubljana. In s tem zaključujemo.**

**35 ZA.**

**0 PROTI.**

Hvala lepa.

Gremo na točko 5.

**AD 5.** [**Predlog Odloka o podelitvi koncesije za opravljanje javne službe v osnovni zdravstveni dejavnosti v Mestni občini Ljubljana s predlogom za hitri postopek**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/jz6&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)

Gradivo ste prejeli, prejeli ste poročilo pristojnega odbora. Prosim gospo Klančar, da poda uvodno obrazložitev.

**GOSPA TILKA KLANČAR**

Hvala lepa za besedo. Spoštovani župan, spoštovani svetniki, spoštovane svetnice. Kot predpisuje Zakon o zdravstveni dejavnosti vam dajemo v sprejem odlok, koncesijski akt za podelitev koncesije v osnovni zdravstveni dejavnosti. Gre za 1 program fizioterapije, ki nam je bil dodeljen pred kratkim in, ker bi radi čim prej skrajšali čakalne dobe predlagamo, da se predloženi akt sprejme po hitrem postopku. Hvala lepa.

**GOSPOD ZORAN JANKOVIĆ**

Hvala lepa. Prosim gospo Škrinjar za stališče odbora.

**GOSPA MOJCA ŠKRINJAR**

Odbor je razpravljal o predloženem odloku ter podprl hitri postopek pri sprejemu tega odloka. Odbor je tudi soglašal s tem sklepom o podelitvi koncesije za opravljanje javne službe v osnovni zdravstveni dejavnosti v Mestni občini Ljubljana.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Lep pozdrav vsem. Statutarno pravna komisija je mnenja, da so izpolnjeni pogoji za hitri postopek, kot jih določa prva alineja tretjega odstavka 122. člena Poslovnika Mestnega sveta Mestne občine Ljubljana, se pravi težko popravljive posledice oziroma zagotavljanje čim hitrejšega dostopa do javnih zdravstvenih storitev. Sklep je bil sprejet s 4 glasovi od 4 navzočih. Komisija k samemu predlogu ni imela pripomb pravne narave. Hvala.

**GOSPOD ZORAN JANKOVIĆ**

Odpiram najprej razpravo o hitrem postopku. Samo hitri postopek. Ni. Ugotavljam navzočnost po celotni točki. Rezultat navzočnosti: 30.

**Glasovanje poteka O PREDLOGU SKLEPA: Mestni svet Mestne občine Ljubljana sprejme** [**predlog, da se Odlok o podelitvi koncesije za opravljanje javne službe v osnovni zdravstveni dejavnosti v Mestni občini Ljubljana sprejme po hitrem postopku**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/jz6&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)**.**

Prosim za vaš glas.

**32 ZA.**

**0 PROTI.**

**GOSPOD ZORAN JANKOVIĆ**

Zdej mam pa o sami vsebini, gospa Škrinjar, izvolte.

**GOSPA MOJCA ŠKRINJAR**

Hvala lepa. Priče smo ponovnemu odloku o podelitvi koncesije za opravljanje javne službe. Menim, da je to dobra poteza, to pa zato, ker zagotavlja več možnosti za naše občane, da je dostopnost, da je pač odlična dostopnost do zdravstvenih storitev. Ob tej priliki tudi pozivam občino, da v največji možni meri podeljuje koncesije ravno v tem času, ki ga sedaj živimo vidimo, kako zelo pomembno je, da imamo dovolj veliko mrežo zdravstvenih storitev. Menim tudi, da je prav, da so tudi krajevno porazdeljene določene storitve, saj imate tudi starejši ljudje, ki težko hodijo iz enega konca mesta na drugega, da bi dobili določeno zdravstveno storitev, ki je pri njih ni. Zato je moj poziv, da dejansko popolnimo ta mesta, kjerkoli je pač to možno. Hvala.

**GOSPOD ZORAN JANKOVIĆ**

Gospod Horvat Jože, izvolijo.

**GOSPOD JOŽEF HORVAT**

Hvala lepa za besedo. Lepo vsi pozdravljeni. Želel bi se oglasiti na tem mestu, ker kar naprej sprejemamo koncesije kljub zatrjevanju župana kako je zdravstvo, javno zdravstvo zelo dobro. Gospod Dolšak ne vem potrdil smo njegov odstop, a je še vedno kje po Srbiji, da išče zdravnike in tko naprej. Jaz se ne strinjam z to oceno, da je dobro. Je precej gnjilo, kar je razgalila tudi ta kriza. In tko kot gospa Škrinjar tudi jaz pritrjujem temu mnenju, čim več koncesij, koncesionarjem ne zdravstvenim domovom, ker enostavno od tukaj se beži. Ampak opozoru bi pa na neko zelo nevarno zadevo, ker nekatere koncesije so se pa pripravljale za določene ljudi. Tudi na področju fizioterapije tako, kot tukaj, ker nekateri so se želeli prijaviti, pa tega ni bilo mogoče, ker jim je bilo zelo diskretno dano vedeti, da je to že rezervirano. In podpiram saj razpršenost teh koncesij, sej to predvideva zakon oziroma tudi nacionalna v bistvu, ampak tukaj mene bolj moti to, da ko bomo spet koncesije sprejemal za to osnovno dejavnost, se prav za družinske zdravnike naslednjič, se nam bo zgodilo, da kar nas zdej seveda že vsi opozarjajo, da ni mogoče do zdravnika dobit in tudi za fizioterapijo čakaš ne vem nerazumno dolgo, po pol leta in tko naprej. Kolega enostavno ni mel dobit in tukaj bo moral pač tudi oddelek za zdravstvo pri mestni občini rečt aha, tukaj se zadeve zapletajo, dejmo nekak skupaj z državo čim prej sprejet program, potem pa tudi koncesije, da ljudje ne ostanejo brez zdravstvene oskrbe. In tukaj jaz nimam nobenih plašnic, zasebno, javno koncesionarji tako in drugač, ampak rečt, vsi, ki imajo izobrazbo, ki imajo opremo naj k javnemu zdravstvu pripomorejo. In dejmo čim prej to naredit. Hvala lepa.

**GOSPOD ZORAN JANKOVIĆ**

Gospa Babnik.

**GOSPA MARUŠA BABNIK**

No, pozdravljeni vsi skupaj. Hvala za besedo. Mogoče bi jaz tule osvetlila en primer, kaj se je zgodilo v naši četrtni skupnosti. 14 let smo imeli krasno zobozdravnico koncesionarko, dr. Zdolšek Oblak, ki pa je seveda po naravi tega, da ima čim manjše stroške nam ušla na Vilharjevo tako, da sedaj v bistvu Četrtna skupnost Sostro s približno 7000 prebivalci nima niti ene ustrezne zdravstvene oskrbe. Tega smo bili pred 14. leti zelo veseli. Sedaj sicer se je v njene prostore oziroma prostore najemo dajalca prišel, sta prišla dva mlada zdravnika, zobozdravnika, ki bosta sicer to zdravstveno dejavnost nudila zobozdravstveno, vendar bo pač ta zadeva plačljiva. Kot je gospod Horvat reku je zelo pomembno, da imajo ljudje na obronku, na obronkih Mestne občine Ljubljana možnost takih zdravstvenih storitev čim večjo mislim, čim bližje. Vemo, da je tam, kjer sedaj pač sta te dva nova zobozdravnika in, kjer je bila dr. Zdolšek Oblakova je zraven tudi šola. Šola z več kot 700 otroki in mislim, da bi lahko tudi s pomočjo zakona o zdravstvu in pa na državni ravni in občinski ravni povezali, da imajo tudi osnovnošolci Osnovne šole Sostro zobozdravstveno oskrbo čim bližje. Pomembno je, da mogoče pri razpisu upoštevate tudi to, da ne bo vse skoncentirano na center, jaz verjamem, da je v centru oziroma center bom rekla v ožji del Ljubljane, da se podeli koncesija ob naslednji naslednjem razpisu pač tudi ljudem oziroma koncesionarjem izven centra. Hvala lepa.

**GOSPOD ZORAN JANKOVIĆ**

Zaključujem razpravo in še obrazložitev, to kar mi po poslovniku pripada. Prvič, Zdravstveni dom Ljubljana je odličen zdravstveni dom in sam preberte si pohvalo direktorja UKC-ja Poklukarja, kaj vse pomagamo, da ne rečemo, da je bil Zdravstveni dom Ljubljana v tej krizi prvi, ki je uvedu drive-in testiranje. Rudi Dolšak je odličen direktor, se je odloču, da bo prenehu mandat glede starosti, iz osebnih razlogov in drugi teden ima komisija oziroma svet zavoda izbira novega direktorja in tut strokovno direktorico. Tretjič, jaz sam bom zagovarjal Zdravstveni dom Ljubljana in tolk časa dokler bomo imel zadosti kapacitet bomo ne dajal koncesije. Kot primer, to kar ste ga navedli ne, ko oba govorita ne, se vidi razlika ne. Zdravstveni dom Ljubljana je v fazi čakanja urejanja uredbe, da na novo zgradi zdravstveni dom v Jaršah. Tam, ki je bil kajti mi ne zmanjšujemo ne oskrbe po krajih, ki so bili ampak gradimo na novo. V planu je še dogradnja Metelkove, nasproti, kjer bomo preselil metadonsko ambulanto in prenova Zdravstvenega doma Rakovnik, se pravi posejani smo po vseh krajih Ljubljane. Vaš primer iz Sostrega je znan primer, ampak to točno govori proti tistem, kar predlagate. Pač privatnik se je odloču, da bo šel drugam in je šel drugam. In ni in gospod Horvat, vas pa izzivam in pozivam, vsi tisti, ki razlagajo, da se niso javil, k so bili diskretno so dobil namig, da je vse urejeno, naj kar h men pridejo. Ampak takih v tej mestu ne boste našli, jaz garantiram zase in za gospo Tilko Klančar, da noben ni dobu diskretno. Vsak, ko je javni razpis se lahko javi in mamo drugo prakso kot kje drugje, to kar ste vi navajeni. Lohk bi zdej omenju pa nočem spet burkat koalicijo ne pa opozicijo ne tko, da je tok.

**Glasovanje poteka O PREDLOGU SKLEPA: Mestni svet MOL-a sprejme** [**Predlog Odloka o podelitvi koncesije za opravljanje javne službe v osnovni zdravstveni dejavnosti v Mestni občini Ljubljana.**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/jz6&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)

Prosim za vaš glas.

**33 ZA.**

**0 PROTI.**

Gremo na točko 6.

**AD 6. Predlog Rebalansa finančnega načrta Javnega Stanovanjskega sklada Mestne občine Ljubljana za leto 2020**

Gradivo ste prejeli, prejeli ste poročilo pristojnega odbora. Prosim gospoda Rinka, za uvodno obrazložitev.

**GOSPOD SAŠO RINK**

Hvala lepa. Spoštovani župan, podžupanja, podžupani. Spoštovane svetnice in svetniki. Predmetni rebalans finančnega načrta javnega stanovanjskega sklada je bil pripravljen v okvirni vsebini že sredi leta, ko ste sprejeli rebalans proračuna Mestne občine Ljubljana. Iz razloga, ker smo pričakovali, da bo konec leta v obravnavi še en rebalans proračuna občine smo počakali s sprejetjem rebalansa finančnega načrta javnega stanovanjskega sklada, ker pa tega rebalansa občina--

------------------------------------------------------------------KONEC POSNETKA ŠT. 20201116\_160504

**GOSPOD SAŠO RINK**

--ni, imate na mizi danes gradivo, s katerim usklajujemo proračunske postavke mestnega proračuna z proračunskimi postavkami javnega stanovanjskega sklada, to pa predvsem na delu povečanja namenskega premoženja javnega stanovanjskega sklada, gospodarjenja in prenove z stanovanji MOL oziroma zagotavljanja najemnih stanovanj in pa del, ki se tiče socialnega varstva materialno ogroženih. V grobem se prilagajamo seveda tudi teku investicij. Prihodki se zmanjšujejo na 18.4 milijona, odhodki pa na 24.6. V skladu s tem pa so tudi odhodki presežek odhodkov nad prihodki zmanjšuje za 2 milijona na 6.1 milijon. Končni izid leta pa iz predvidene ničle na nekoliko višje 73.800 evrov. Tolk na kratko.

**GOSPOD ZORAN JANKOVIĆ**

Hvala lepa. Gospa Lozej, stališče odbora.

**GOSPA MAG. MOJCA LOZEJ**

Dober dan, hvala lepa za besedo. Odbor za finance je Predlog Rebalansa finančnega načrta Javnega stanovanjskega sklada Mestne občine Ljubljana za leto 2020 podprl. Hvala lepa.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Za besedo. Komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava. Izvolte, gospa Honzak.

**GOSPA URŠKA HONZAK**

Hvala za besedo. Najprej imam eno vprašanje, glede na to, da smo imel mi Odbor za finance korespondenčno pa nisem mogla tam vprašat. In sicer v uvodu stanovanjski sklad pojasnjuje, da je MOL predvsem zaradi ekonomičnosti in enotnosti poslovanja posameznih subjektov pretežni del svojih stanovanj in zemljišč namenjenih stanovanjski gradnji že prenesla v namensko stanovanje JSS MOL, po potrebi pa bo tovrstne prenose izvajala tudi v prihodnje. Zdej me sam zanima, a ma MOL še v lasti kakšna stanovanja in za kakšne namene jih uporablja? Potem bom šla pa na svojo standardno zadevo o stanovanjski problematiki v Ljubljani, ker vem, da ste to že vsi slišal od mene, ampak ni pa se še nič v resnici zgodilo v zvezi s tem. In sicer sklad trenutno še vedno dodeljuje stanovanja uspelim upravičencem na 17. javnem razpisu, ki se je, ki se je odvil leta 2017 in je še vedno nerešenih nekih 15 upravičencev. Stanovanjski sklad zaključuje z dodeljevanjem stanovanj uspelim na prvem razpisu za dodelitev stanovanj mladih do 29. leta, ki je bil prav tako objavljen v letu 2017, zdej kdaj se bo dejansko začelo dodeljevanje stanovanj upravičencem oziroma tistim, ki so dobili stanovanja iz 18. javnega razpisa od lani, to je, to so 303 nerešeni upravičenci, je veliko vprašanje? In na drugem javnem razpisu za dodelitev stanovanj za mlade, ki je bil pa zaključen ravno pred kratkim je za razpisanih 30 stanovanj prispelo 482 vlog. A bomo zdej spet, se bodo ta stanovanja mladim, 482 očitno se bodo spet delila z žrebom? A smo prepričani, da je to najboljša rešitev za mlade, ki poskušajo živet v Ljubljani? In še eno številko, ki sem jo tut že letos večkrat povedala. Javni stanovanjski sklad MOL bo letos na novo pridobil oziroma bo prenovil in tko naprej celih 9 stanovanj, 9. In zdej vem, spet bom slišala kako ni kriv stanovanjski sklad in ni kriva MOL, kako stanovanjski sklad dela vse kar je njegovi moči, to verjamem. Se pa ne strinjam, da MOL ne bi mogla kej več narest v zvezi s tem. Sej tut v Levici smo že predlagal pri vsakem proračunu predlagamo vsaj kakšen rebalans, da bi se povi po kakšen amandma, da bi se povečala namenska sredstva javnemu stanovanjskemu skladu, pa se potem naši amandmaji niso sprejeti, da bi se vsaj za ne vem za neke nujne zadeve kakšna najemna, kakšna stanovanja kupil na trgu, če ni, če že ni nekih drugih projektov v teku in tko naprej. Tko, da se nam zdi, da bi mogla tut MOL v bistvu aktivneje pristopit k reševanju stanovanjske problematike v Ljubljani, ne pa, da se čaka na državo, da bo končno mogoče sprejela tiste tisto večje zadolževanje stanovanjskih skladov, k smo ga tut mi pa tut MOL v bistvu že podprl v zdržavnem zboru več kot enkrat. Hvala.

**GOSPOD ZORAN JANKOVIĆ**

Gospa Sever.

**GOSPA KSENIJA SEVER**

Spoštovani gospod župan, hvala za besedo. Pozdrav vsem v dvorani. Mislim, da se tukaj moram vključit v razpravo, kajti poznam delovanje javnega stanovanjskega sklada, tako s področja izgradnje stanovanj, kakor tudi s področja financ. Naj povem, da javni stanovanjski sklad sledi razmeram na trgu stanovanj. V zadnjem razpisu je bilo nekaj več kot 3000 prosilcev. Tukaj pa povem, da je neprofitna najemnina za 60 m2 okoli 150 evrov mesečno. Cenzus dohodka na osebo pa okoli 2000 evrov. Pa kljub temu bo v letih 2019 do 2022 zgrajenih okoli 470 stanovanj, 174 stanovanj na soseski Novo Brdo, leta 2021 vseljivih, to je drugo leto. 156 stanovanj Rakova Jelša. 87 stanovanj Zvezna ulica, 44 stanovanj Jesihov štradon in še nekaj posameznih obnov na različnih lokacijah. Do leta 2025 pa je predvideno še 730 stanovanj. 400 stanovanj Povšetova, 110 stanovanj Rakova Jelša 1, 95 stanovanj Litijska Pesarska. 88 stanovanj Zelena jama, 37 stanovanj Tomačevo. Skupno se torej v nekaj letih načrtuje več kot 1200 stanovanj. Pri vsem tem pa je potrebno poudarit, da je naloga javnega stanovanjskega sklada poleg izgradnje novih stanovanj še pridobitev oskrbovanih stanovanj za starejše občane, saj tako tudi razbremenjuje kapacitete v domovih, obnova, investicijska vzdrževanja obstoječih stanovanj, za kar je tudi potreben denar in pridobitev bivalnih enot za najbolj socialno ogrožene. Pri vsem tem pa se stanovanjski sklad sooča še z neplačevanjem najemnin in tekočih stroškov, elektrika, voda, ogrevanje, ki jih mora mesečno poravnati ter posledično tudi z odpisi terjatev zaradi osebnih stečajev. Ob dejstvu, da so potrebe po stanovanjih velike, pa se pozablja, da imamo zakonodajo, kjer so postopki od idejnega projekta do začetke gradnje zelo dolgi, nekaj let. Pridobiti je potrebno zemljišča, sprememba OPN, projektna dokumentacija, gradbeno dovoljenje, morebitne pritožbe raznih civilnih iniciativ in tako dalje. Tudi, če bi bila velika finančna sredstva, ni možno v letu ali dveh zgraditi stanovanj. Bo pa do leta 2025 samo v Ljubljani od okoli 3000 prosilcev rešenih več kot polovica le teh. Naj omenim pa še, da bo Republiški stanovanjski sklad dal na Brdu na trg tudi 470 stanovanj.

**GOSPOD ZORAN JANKOVIĆ**

492, edin popravk.

**GOSPA KSENIJA SEVER**

Hvala. Rebalans proračuna bom podprla glede na navedena dejstva, kajti sledi razvojnim smernicam javnega stanovanjskega sklada. Hvala.

**GOSPOD ZORAN JANKOVIĆ**

Zaključujem razpravo. Preden dam na glasovanje, gospa Sever, res hvala. Sem si pisu seznam, to kar ste rekl ne, pred tem napisu, sem mislu, da moram povedat gospe Honzak ampak ni treba. Odgovor MOL za stanovanjski sklad skrbi tako, da usklajuje njegovo tekočo gradnjo s sredstvi. Ne dajemo mu sredstva, da bi mel na zalogi, ampak to kar gradi dobi sredstva in točno to, kar je bilo zdej naštet se dogaja. Ugotavljam navzočnost po tej točki. Rezultat navzočnosti: 35.

**Glasovanje poteka O PREDLOGU SKLEPA: Mestni svet MOL-a sprejme Predlog Rebalansa finančnega načrta Javnega Stanovanjskega sklada Mestne občine Ljubljana za leto 2020.**

Prosim za vaš glas.

**31 ZA.**

**0 PROTI.**

Lepa hvala. Tut v tvojem imenu Sašo, hvala.

**AD 7.** [**Predlog Sklepa o pozitivnem predhodnem mnenju k Strategiji Javnega zavoda Kinodvor 2021-2025**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/gre&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)

Gradivo ste prejeli, prejeli ste poročilo pristojnega odbora. Prosim gospo direktorico Metko Dariš, zdej že ni več nova ne, da poda uvodno obrazložitev.

**GOSPA METKA DARIŠ**

Dober dan vsi. Spoštovani župan, spoštovane svetnice, spoštovani svetniki. Zelo sem vesela za priložnost, da vam lahko na kratko predstavim našo precej obširno in podrobno strategijo za naslednje obdobje, obdobje 2021-2025. Pripravljal smo jo po obdobju, ko je Kinodvor iz leta v leto dosegal boljše rezultate in odlične uspehe. Tudi v letu dvatisoč, tudi leto 2019, ko sem od svoje predhodnice, res izredne Nine Peče Grilc prevzela vodenje zavoda je bilo v mnogo čem izjemno. Prvič v 11. letih delovanja smo presegli mejo 130.000 obiskovalcev. Prejeli smo res prestižno nagrado mednarodnega združenja Evropa Cinemas, ki združuje preko 1000 kin v 43. državah, v 724 mestih in letno izda 85 milijonov vstopnic, res lepa družba. In zaključili smo leto z objavljenim arhitekturnim natečajem za nov nov minipleks mestnega kina. Odlična podlaga za pripravo na naslednje obdobje. Potem je prišlo leto 2020, ki bo že - zdaj vemo - najslabše leto v zgodovini obstoja našega mestnega kina.

**GOSPOD ZORAN JANKOVIĆ**

Kulture, cele.

**GOSPA METKA DARIŠ**

V Kinodvoru smo leto 2020 vzeli kot test pripravljenosti. Na letu 2020 smo preizkusili kako smo pripravljeni, kako smo motivirani, kaj zmoremo in predvsem kako se pripravit na naslednje obdobje, kjer na nek način spet začenjamo od začetka. Ampak naj spomnim: v letu 2008, ko je Mestna občina Ljubljana ustanovila javni zavod Kinodvor, je ta nastajal, v ne bom rekla podobnih okoliščinah ampak v eni od zadnjih ekonomskih gospodarskih kriz, v okoliščinah, ki so bile ravno tako izredno neprijazne do našega filmskega področja. Skratka, vsa znanja, izkušnje, ki smo jih pridobil v letošnjem letu smo vključili v pripravo te strategije, ki bi jo zdej, iz nje bi izpostavila res samo 4 točke. Ta prva stvar, ki nas čaka v tem naslednjem obdobju, je vzpostavitev stanja pred koronavirusom, kar pomeni, da bomo najprej poskrbel za utrditev zaupanja vseh naših obiskovalcev, partnerjev in sploh vseh, s katerimi delamo pri pripravah vsebih našega mestnega kina. S tem se bomo seveda v celoti posvetil odpravljanju vseh posledic koronavirusa. Medtem bomo delovali pač v okoliščinah, ki jih bo ta epidemija omogočala. Pripravljali se bomo seveda tudi že na Minipleks mestnega kina, ki seveda predstavlja zares obširno poglobitev in povečanje delovanja našega zavoda, ki bo zdej deloval na dveh lokacijah z večimi kinodvoranami. V letu 2023 bomo praznoval 100-letnico neprekinjenega delovanja Kinodvora oziroma kina na Kolodvorski ulici. To je najdlje neprekinjeno delujoč mestni kino. S projektom Leto kina bomo tko praznoval in obnavljal našo kulturo obiskovanja kina in filmsko kulturo v mestu. Kot koordinator programov na področju filmske kulture pa bomo seveda z Mestno občino Ljubljana sodeloval pri evrops, pri projektu Evropska prestolnica kulture leta 2025. Kakšne so naše podlage, da tko samozavestno in optimistično pripravljamo tako precej bom rekla obširno in bogato strategijo. Prvo je to, da Kinodvor izvrstno, kar dokazujejo vsi rezultati preteklih let pozna svoje področje delovanja. Drugo je, da ima Kinodvor res odlično, predano ekipo zaposlenih in sodelavcev in pa mogoče za, za obstoj najbolj ključna stvar – Kinodvor uživa zaupanje svojih obiskovalcev, ki nas ne zapustijo tudi v takih okoliščinah kot je recimo zdejšnja epidemija. Ker so, ker nas čakajo, da odpremo oziroma, ko smo se lahko odprli, so prišli v številkah tako velikih, kot je to le bilo mogoče in smo bili pogosto razprodani. Razprodani seveda zdej sicer pomeni 60 obiskovalcev, pa vendar. In ne absolutno ne zadnje – Kinodvor ima stalno in trdno podporo ustanoviteljice. To so podlage na podlagi katerih trdimo, da Kinodvor lahko izmore izpolnit strategijo, ki smo si jo zadal. Za konec, če dovolite bi vam prebrala samo še eno izjavo, ki smo jo dobil od ene naše obiskovalke, ko smo jih pozival, da nam napišejo zakaj pogrešajo kino, in sicer Uma je napisala: »Mika me, da bi rekla, da sem pri kinu najbolj pogrešala druženje, socialno življenje, a v resnici se za tem socialnim stikom skriva nekaj večjega. Ko se usedem v kino dvorano na svoj rdeč stol opazujem ljudi, mlade, stare, pare, vse takšne in drugačne. V tistem trenutku, preden se začne katerikoli film se počutim povezano, kot del neke skupnosti. To sem pogrešala najbolj. Biti del neke skupnosti, pa tudi, če le za kratek čas, ko sedim v kinodvorani in v tišini opazujem množico.« Hvala.

**GOSPOD ZORAN JANKOVIĆ**

Hvala lepa. Se vidimo v Kinodvoru.

**GOSPA METKA DARIŠ**

Počakam na kakšno vprašanje?

**GOSPOD ZORAN JANKOVIĆ**

Lahko, mirno. Prosim gospo Mitrović Miloš za stališče odbora.

**GOSPA EMILIJA MITROVIĆ MILOŠ**

Spoštovani vsi navzoči. Odbor za kulturo in raziskovalno dejavnost je na drugi korespondenčni seji obravnaval gradivo in sprejel naslednji sklep. Odbor za kulturo in raziskovalno dejavnost je obravnaval Predlog sklepa o pozitivnem predhodnem mnenju k Strategiji javnega zavoda Kinodvor 2021-2025 in ga predlaga Mestnemu svetu MOL v sprejem. Sklep je bil sprejet s 6 glasovi za, 0 glasovi proti od 6 navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Komisija ni imela pripomb pravne narave. Hvala.

**GOSPOD ZORAN JANKOVIĆ**

Hvala lepa. Razprava. Gospa Škrinjar.

**GOSPA MOJCA ŠKRINJAR**

Hvala lepa. Primerna strategija. Pozorna sem bila na stavek, da je potrebno temeljito, da so ta čas, ki je bil čas epidemije izkoristili za temeljni razmislek, za temeljit razmislek o tem, kako premostiti take težave. V resnici je ta čas za temeljit razmislek tukej, zdaj vidimo kako je velik problem s šolanjem na daljavo, pa ni zgolj vprašanje računalnikov temveč tudi poenotenja, kako vsebinsko in pa torej predstaviti snov ali pa spremeniti načine poučevanja. Kaj želim reči? Nihče si ni mislil, da nas bo v tem stoletju lahko zadela takšna groza, kot je ta epidemija in pravzaprav si nismo mislili, da lahko pride tudi do drugega vala na tak način, pa je tukej pred nami, v celi Evropi in v celem svetu. Mislim, da bo treba razmisliti tudi o storitvenih dejavnostih, če bodo tisti, ki ponujajo material, predmete lažje preživeli, bodo storitvene dejavnosti težje. Kdorkoli je hotel kupiti glasbeni zvočnik sedaj

**GOSPOD ZORAN JANKOVIĆ**

Gospa Škrinjar, se opravičujem. Dejmo o Kinodvoru. Povedal je drugi val, o epidemiji, lepo prosim dejte se držat Kinodvora.

**GOSPA MOJCA ŠKRINJAR**

Hočem reči, hočem reči, da storitvena dejavnost ne bo mogla nadomestiti kar je tudi kultura, kulturna dejavnost, ne bo mogla nadomestiti tega, kar je izgubila v času epidemije. Videti je seveda toliko manj obiskovalcev. Jaz v tem programu ne zaznam nobenih ukrepov, nobenih razmislekov kako pa pravzaprav ravnati, če se nam take, taki valovi lahko ponovijo. Morda še enkrat, kaj bodo takrat storili? Minipleks je krasna ideja, vprašanje pa je, ali so razmišljali tudi kako priti do gledalcev na daljavo? Če to zmore šolstvo, bi morda na nek način tudi zmogla kultura. Tudi Kinodvor. V tem programu sicer prijetnem, lepem to pogrešam.

**GOSPOD ZORAN JANKOVIĆ**

Hvala lepa. Gospa Sojar.

**GOSPA MOJCA SOJAR**

Hvala lepa za besedo. Če si navdušenec nad filmom potem z veseljem tole tudi prebiraš gradivo, ki smo ga prejeli in jaz sem to prebirala z veseljem. In me je veselil recimo podatek, da se ta javni zavod, če ga primerjamo z drugimi, ko ni to vedno tako financira z lastnimi sredstvi v višini 50%, plus minus 50%. Vse to, kar je gospa Dariš že povedala, kako je dosegel svoj največji vzpon do leta 2019 in tut jst poznam kar nekaj ljudi, ki se jim to zdi prov kultna zadeva it v Kinodvor na ogled predstave. In si želim, da bi to tako ostalo. Ampak v letošnjem letu se je to vse skupaj spremenilo. In jst si predstavljam, da se bodo tudi oni počasi prilagodili, ker tudi ponujajo veliko prizorišč kina na prostem, kar bo v poletnih mesecih al pa ogleda iz avtomobila verjetno možno, je pa ponudba kino predstav v Ljubljani vseeno kar velika. Seveda temu delajo konkurenco tudi možnost izposoje filmov na dom, tudi možnost piratskega kot se temu reče loudanja filmov tako, da ima Kinodvor hudo, hudo konkurenco, če hoče svoje programe res uresničevat tako kot bi si jih želel. Ampak, kot sem rekla me to pravzaprav ne skrbi, ker kot neka neko dejstvo, Ljubljana tak Kinodvor nujno potrebuje, me pa skrbi ta druga stvar, ki jo je tudi izpostavila gospa Dariš in sicer gradnja Minipleksa. To pa ne vem, če bo v tem času tut v tem obdobju, ki je predviden za gradnjo Minipleksa, če je to pametna poteza, ker zdejle pa res ne vemo kako bo z kulturnim življenjem v Ljubljani še kar nekaj časa. Poleg tega Kinodvor, mogoče gospa Dariš ni prav načrtno tega izpostavila ampak kadarkoli sem ga jaz obiskala, tam vemo kaj je največja težava in to so parkirni prostori. Pridet do Kinadvor pač morš nekje parkirat. Ravno tako se mi zdi, da bo z Minipleksom. Prav nič boljše v podhodu Ajdovščine. Nisem želela kritizirat, želela sem pohvalit in želela sem rečt, da si želim, da Kinodvor v Ljubljani vztraja, ker dela kar velike stvari tudi za otroke in za vso ljubljansko populacijo na področju kina. Hvala.

**GOSPOD ZORAN JANKOVIĆ**

Gospa Vuk.

**GOSPA MARTINA VUK**

Hvala lepa. Jaz sem želela pravzaprav izrečt eno veliko pohvalo direktorici in celi ekipi za vso prehojeno pot do zdej zato, ker ni jih bilo malo skeptikov takrat, ko se je vzpostavljal ta nov koncept delovanja Kinadvor, ki so rekli ah, kdo pa rabi take filme, ki so nekoliko posebni, ki so drugačni, ki niso komercialno zanimivi, kdo bo šel to gledat a ne, pa se je prispevalo za to, da je vsak dobil tablico na stolu, da se je lahko vzpostavu kino, pa so naredil načrt, pa je bil kino poln. Zato, ker urbani kino al pa urbano, urbani ljudje potrebujemo tudi to. Da ne greš z ogromnim kupom kokic sedet nekam in, da je to dogodek, ampak je dogodek, da srečaš ljudi, ki imamo radi nekoliko drugačne filme, zato, da greš lahko v središču mesta v kino, zato, da lahko pripelješ otroka. Prvi so mel une dodatne podloge za otroke, da so lahko gledal a ne in tko naprej in jaz mislim, da je to ogromna prehojena pot in rezultati vključno z letom 2019 kažejo svoje. Kažejo na to, da je bila, da je bil to pravi pristop. Leto 2020 je anomalija, pa karkol kdo reku. Ne mormo leta 2020 sodit kam bo šlo naprej, kako je bilo nazaj, ker je pač to neki popolnoma nepričakovanega in naj se javi tisti, ki je napovedal kakšni bodo rezultati na keremkoli področju, v katerikoli dejavnosti v letu 2020. Ni ga junaka, niti junakinje. In zato ta smeli in pogumni načrt za prihodnjih 5 let, 4 leta pravzaprav kaže na to, da so bili opravljeni razmisleki v temu času ampak, da s tem optimizmom sporočate, da a ne ni nobenih razlogov, da bi zdej rekli, zdej pa v prihodnosti pa ne bomo več potreboval tovrstnih kinodvoran, tovrstnih storitev, tovrstnih programov. Absolutno jih bomo potreboval. In jaz, ki ne maram govorit o besedi normalnost ampak si res želim in verjetno si nas velika večina želi se vrnit v to normalnost. In prej al pa slej se bomo vrnil v to. In takrat bomo rabil vse te storitve, ki jih tko zlo zdej pogrešamo. Odzivi na aktualno situacijo so se pa pač pokazal poleti, ko je bilo ne vem po številu a ne, a je bilo to največ, največje število predstav na prostem, ampak jaz vem, da je bilo res veliko jih a ne različnih, tko na gradu na dvorišču in tko naprej in mislim, da pač je treba it sproti, ko se pojavijo nenapovedane situacije in se odzivat na njih kar se da kreativno zato, da pač svoje poslanstvo lahko pač v pogojih kakršnih takrat so opravljaš. Načrte je pa treba delat take, da se ve, da se jih trudiš, kar se da v celoti uresničit, ampak te načrti borjo bit pogumni, ker drugače se nobena sprememba ne zgodi in ne gremo na bolje. Hvala lepa.

**GOSPOD ZORAN JANKOVIĆ**

Jaz zaključujem razpravo. Pa tale razprava ne vseh treh, posebej zadnjih dveh me spodbuja, da vam vsaj nekaj povem o tem Kinodvoru, ki so ga mnogi poznal kot Kinosloga. In to, kar je naredila Nina Peče Grilc v prvih letih je nekaj neverjetnega tko, da ma Metka izjemen izziv. Ampak, vi morte vedet, da v Ljubljani kultura ni strošek, je investicija. Ko ste pohvalil, da 50% ma prihodkov ne bilanc iz tržne dejavnosti je treba še povedat, da podhod Ajdovščina Minipleks dela mestna občina. In, če se vrnem prej na tisto vprašanje gospe Honzak neprofitnih stanovanjih, mi imamo v tem trenutku v Ljubljani 158 projektov. Poudarjam 158 projektov v različnih fazah delovanja. In ta usklajenost sem trdno prepričan, da gre dobro. Zdej, v teh nenormalnih časih smo izkoristil in zdej bomo odprli čez en teden oziroma 10 dni prenovljeno, dograjeno šolo Nove Fužine. Dvignil smo jo za eno nadstropje, imamo učilnic in ta bo za naslednjih 20 let rešila tam probleme. Se pravi v fazi zapore življenja je gradbeništvo napredovalo, je splet napredoval tako, da jst bi reku ne ta Kinodvor, ne pozabte kaj je bilo v podhodu Ajdovšina. Ko smo delal Slovensko cesto smo ga mi pripravil, da bo spodi vsebina. Vsi prostori so naši razen ključavničarja, ki bo mogoče sicer svojih 20 kvadratih tut ostal del tega projekta, mogoče paše. Naslednji, k bomo mel zdej naslednjo točko. Mi imamo v planu zaključit Baragovo semenišče. Tam je narejeno po Plečniku samo polovica, polovico dogradit tako, da bodo imeli prostore tako Pionirski dom kot Slovensko mladinsko gledališče. In poudarjam na tem, nisem govoru o Cukrarni ampak vsak od vas reče nekaj, ja več stanovanj. Gospa Sever je podala vrhunsko razlago. Sej dans bi lahko dali več stanovanj, če bi mel gradbenih dovoljenj. Pa mamo zadost zemljišč, ampak so postopki Litijska Pesarska, se nam je sosed pritožu. Pač neki časa bo vzeli, sej bomo dobil ampak šlo bo pol leta mim. In zato pravim ne tut na tem področju je naša kultura in jaz bom reku ljubljanski zavodi so vodilni v državi. Prej smo potrdili razpis za kulturne ateljeje v Šiški. Šiška ha bo prišla tut v prenovo, pa ji bomo dal novih ne vem 12 al 13. V tem času, ko praktično kultura ne odmira, mi nobenmu nismo odtegnil nobenga dnarja, tudi nevladnikom ne. In komu prav al pa ni prov, jaz mislim, da smo lahko veseli, da ste v tem mestnem svetu, ki daje tako podporo kulturi. V to sem trdno preprično, v imenu vseh govorim. Pa lejte jaz o ministru za kulturo imam svoje mnenje, sem ga tut javno napisu kakšno mam ne. Ampak ljubljanska kultura, naši direktorji, direktorice zavodov so izvrstni, boljših ni. In na tem bi jaz tut zaključu. Ugotavljam navzočnost. Rezultat navzočnosti: 34.

**Glasovanje poteka O PREDLOGU SKLEPA: Mestni svet Mestne občine Ljubljana sprejme** [**Predlog Sklepa o pozitivnem predhodnem mnenju k Strategiji Javnega zavoda Kinodvor 2021-2025**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/gre&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)**.**

Ta čas, ko glasujete, gradbeno dovoljenje naj bi bilo leta 2021, začetek gradnje pa 2022, če bo vse posreč.

**35 ZA.**

**0 PROTI.**

Metka, čestitke, pejt delat.

**AD 8.** [**Predlog Sklepa o pozitivnem predhodnem mnenju k Strateškemu načrtu zavoda Pionirski dom – Center za kulturo mladih 2021-202**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/dr&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)**5**

Gradivo ste prejeli s sklicem seje, prejeli ste tudi poročilo pristojnega odbora. Prosim gospo Potočnik za uvodno obrazložitev. Vika, izvoli. A se jst umaknem tle? Sam vprašam.

**GOSPA VIKTORIJA POTOČNIK**

Ne, sem imela dovolj. Spoštovani gospod župan, Zoran Janković, spoštovane svetnice in svetniki. Spoštovana vodja Oddelka za kulturo, cenjeni vsi v mestni hiši. Pionirski dom - Center za kulturo mladih je nastal je gradivo, ki je pred vami nastalo na osnovi agende evropske komisije na področju kulture, unescovih dokumentov, na osnovi strategije Mestne občine Ljubljana, ki ste jo sprejeli na prejšnji seji. Na žalost državne strategije nimamo in seveda utemeljitem prepričanju tako mojih vseh sodelavcev in sodelavk in vse več tudi evropskih agend, da je kulturno umetniška vzgoja in zgodnje vključevanje otrok v kulturo in izobraževanje za kulturo temelj za kakovosten razvoj posameznika, njegovo kritično mišljenje tako o sebi kot seveda tudi o času in prostoru v katerem živi. In v tem prepričanju in tem poslanstvu deluje celotna ekipa seveda z vsemi sodelavkami in sodelavci v zavodu. Program bomo razvijali v naslednjih letih v naslednjih smereh. V prvi vrsti dograjevanju programov, namreč 24 različnih kulturno umetniških programov ponujamo, učimo 13 tujih jezikov, organiziramo 8 festivalov, ki so že vsi mednarodni festivali bojo predvsem usmerjeni v dograjevanje programov s podporo seveda strokovnih ugotovitev, v interdisciplinarno povezovanje in seveda tudi dopolnjevanje s tistimi programi, ki ohranjajo tako kulturno tradicijo našega naroda, kot tudi se dopolnjujemo, se dopolnjujejo s številnimi novimi tehnološkimi dopolnitvami. Na področju financ naj povem, da zavod ustvarja že vrsto let med 52 in 54% iz tržne dejavnosti, iz lastnih sredstev, kar je bil kot najverjetneje vsi veste, danes ste govorili tudi že o tem poseben izziv v tem času, ko so se zaprla tudi za nekaj časa vrata pionirskega doma. Zato že na tem mestu, gospod župan hvala za pomoč, da bomo to leto najverjetneje zaključili finančno uspešno in si seveda tudi tako, kot sedaj tudi v prihodnje prizadevali, da so naše finance pregledne, transparentne, varčne in seveda v skladu z dobrimi gospodarji. Investicije, ki so pred nami, hvala mestnemu svetu, da je odobril in vabim vas tisti, ki še niste videli prelepo obnovljeno stavbo na Komenskega 9, kjer je nastala edinstvena institucija največje razstavišče otrok mladih, ne samo v Ljubljani temveč tudi v Sloveniji in širše v Evropi, in kjer bomo dopolnjevali programe in tukaj se nam kažejo usmeritve, da lahko delamo večgeneracijske programe, predvsem na področju likovne ustvarjalnosti, filma in lutkovnega gledališča. Investicija, katero je že gospod župan omenu, ki pomeni ne samo velik finančni zalog ampak zavod tudi pomeni, saj bo potrebno, v kolikor bo šlo v enkratno obnovo že danes razmišljat kam preselimo večino dejavnosti na druge lokacije, kajti tudi ob prenovi stavbe na Komenskega 2, 9 nobena dejavnost ni ushnila ampak smo jo delali naprej. Kar želim povedat, da je to moč naredit z ekipo v klimi pozitivni, ki seveda je bila tudi v tem času izjemna preizkušnja za nas. Naj povem, da smo po prvem valu in po prvem zaprtju pionirskega doma se nam je v mesecih, ko so se odprli vrnilo 90% otrok, naše celoletne dejavnosti obiskuje 1200 otrok in danes moje sodelavke in sodelavci, čeravno je bil velik tudi tehnični izziv se 60% naših dejavnosti odvija na na daljavo. Pozitivna klima z podporo mestne občine in seveda z vztrajnim izobraževanjem sodelavk in sodelavcev je tisti temelj in tista paradigma, ki jo želim tudi prenest, da bomo jutri v naše izobraževalne sisteme vključili čim več vsebin kulturno umetniške vzgoje. Naj povem, da se usmerjamo tudi v izobraževanje mentorjev ne samo v Ljubljani ampak tudi v Sloveniji. Naši programi so cenjeni in odlično izvajani. In hkrati naj povem, da se usmerjamo tudi v Evropsko unijo. Pionirski dom je ena od tistih 40 zavodov v Sloveniji, kjer smo tudi nosilci evropskih programov in smo vključeni v številne projekte kot partnerji in postajamo vidni in zelo cenjeni strokovnjaki, ki nas vabijo tudi ugledne univerze v Evropi, da jim predstavljamo sistem pionirskega doma, ki širi kulturo ne samo s srcem, znanjem ampak tudi s svojo prepričanjem, da je to prava pot za razvoj tudi Evrope kot takšne. Hvala gospod župan.

**GOSPOD ZORAN JANKOVIĆ**

Hvala lepa. Pa hvala za lepe slike o Kongresnem trgu, o garaži. Gospa Mitrović Miloš, stališče odbora.

**GOSPA EMILIJA MITROVIĆ MILOŠ**

Odbor za kulturo in raziskovalno dejavnost je na drugi korespondenčni seji sprejel tudi naslednji sklep. Odbor za kulturo in raziskovalno dejavnost je obravnaval Predlog sklepa o pozitivnem predhodnem mnenju k Strateškemu načrtu zavoda Pionirski dom – Center za kulturo mladih 2021-2025 in ga predlaga Mestnemu svetu MOL v sprejem. Sklep je bil sprejet s 6 glasovi za, 0 glasovi proti od 6 navzočih. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Za besedo. Komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala. Razprava. Gospa Škrinjar.

**GOSPA MOJCA ŠKRINJAR**

Hvala lepa. Spet se bom vrnila k tistemu, pri čemer ste me prej prekinu. Ker gre za podobno zadevo. Tukaj pa gre pohvaliti, da je pionirski dom dobro odreagiral na težavo in pravi 60%, 60% njihovega dela se je v času Covida preselilo na daljavo. To je potrebno pohvaliti. Ravno tako je dober je dober znak zaupanja njihovih uporabnikov to, da se je po pomladanskem zaprtju vrnilo 90% uporabnikov k njihovim programom. Jaz jim seveda želim, da bi s takim delom nadaljevali. Očitno se zelo dobro spopadajo tudi s problemi, ne samo z lepimi stvarmi, všeč mi je, da posvečajo veliko pozornosti tujim jezikom in celo zgodnjemu učenju tujih jezikov, to je zelo dobro in lepo je, da imajo tudi gledališče v angleščini, seveda pa tudi v slovenščini. Tukaj bi dodala, da nekoliko pogrešam poleg vzgoje medkulturne vzgoje nekoliko pogrešam poudarek na uporabi lepega slovenskega jezika in pa bralne pismenosti. Prepričana sem, da to tudi sicer izvajajo, v dokumente pa morda bi bilo dobro drugo leto še to bolj še še, še več o tem napisati. Želim vam dobro delo v naprej in pa veliko uspehov pri ljubezni do slovenskega jezika in kulture. Hvala.

**GOSPOD ZORAN JANKOVIĆ**

A vidite, da vas nisem nič prekinjal, k ste govorila o tej točki. Prej ste govorila o čist drugem. Gospa Sojar, izvolte.

**GOSPA MOJCA SOJAR**

Hvala lepa. No, tudi to gradivo je tako prijetno za branje, ker so stvari v njem, ki jih poznamo, ker je pač pionirski dom že dolgo prepoznaven, ne samo v Ljubljani, pač pa tudi v Sloveniji s svojimi mnogoterimi dejavnostmi. Mislim, da imajo veliko srečo in prednost tudi to, da lahko oddajajo festivalno dvorano, ker potem ta tržna dejavnost to se prav zneski na tržni dejavnosti se tudi zaradi tega lepo povečujejo. Kljub temu sem pa potem na strani 23 pod točko 6, poslovno finančni plan je tukaj ena tabela, številka 3, kjer pa so pa ene številke, ki so me pa mejčken začudile, recimo število vpisanih v dejavnosti, kljub temu, da vse številke kar dobr lepo rastejo, število vpisanih v dejavnosti pa je bilo recimo v letu 2019 nižje kot pa v prejšnjih letih. Tudi to število vpisanih v kulturno vzgojne programe nič kej zlo ne raste oziroma je tudi nižje od pretekih preteklih let. Jaz sicer osebno mislim, da se jim to ne pozna veliko ampak številke pa pač tako govorijo. Na žalost se tudi zelo zmanjšujejo tko kot povsod bi rekla sredstva sponzorjev. Tko, da me zanima, če lahko dobim kakšen kakšno pojasnilo na te številke zniževanja vpisa v pionirskem domu? Sicer pa pohvale za tale program in jaz tut želim dobro, dobro delo še naprej. Hvala.

**GOSPOD ZORAN JANKOVIĆ**

Gospa Vrečko.

**GOSPA DR. ASTA VREČKO**

Jaz mam v bistvu proceduralno. Podpiram točko. Sem že prej se javila. Prosim župan, če opozorite nekatere vaše svetnike, da imajo ves čas maske gor, če smo že vsi tuki v tej dvorani. Pa že v ponedeljek smo mel, ne vi, ne mislim vas, nisem vas mislila, vaše svetnike, ker že v ponedeljek je bil problem na odboru in, če smo že vsi tu je fino, če se vzdržimo.

**GOSPOD ZORAN JANKOVIĆ**

Kdo pa nima, sam povejte mi.

**GOSPA DR. ASTA VREČKO**

Ja, zdej jo majo vsi ampak.

**GOSPOD ZORAN JANKOVIĆ**

Okej, hvala lepa. Lepo prosim, držte maske gor, za vse vela ne. Ugotavljam navzočnost po celi točki. Lepo prosim. Rezultat navzočnosti: 23.

**Glasovanje poteka O PREDLOGU SKLEPA: Mestni svet Mestne občine Ljubljana sprejme** [**Predlog Sklepa o pozitivnem predhodnem mnenju k Strateškemu načrtu zavoda Pionirski dom – Center za kulturo mladih 2021-202**](http://intra/VodstvoInOddelki/MOL-MU-KZ/OSZRM/aktualne%20zadeve/Forms/AllItems.aspx?RootFolder=/VodstvoInOddelki/MOL-MU-KZ/OSZRM/aktualne%20zadeve/dr&FolderCTID=0x012000ADED367023894943B4C6D02764788300&View=%7b4D380C8E-5C5B-4C50-9C40-661ECE9FC068%7d)**5.**

Lepo prosim za vaš glas.

**36 ZA.**

**0 PROTI.**

Hvala lepa. Tudi jaz želim lepo delo z dobro popotnico imaš Vika z ekipo. No zdej pa.

**AD 9. Predlog Sklepa o soglasju k dodelitvi dela plače za delovno uspešnost direktorici Javnega zavoda Mala ulica – Centra za otroke in družine v Ljubljani za leto 2019 iz naslova prodaje blaga in storitev na trgu**

Gradivo ste prejeli, prejeli ste poročilo pristojnega odbora. Prosim gospo Fabčič, da poda uvodno obrazložitev.

**GOSPA MARIJA FABČIČ**

Hvala lepa za besedo. Spoštovani, bom zelo kratka. Za direktorico javnega zavoda Male ulice – Centra za otroke in družine, ki je med drugim tudi nosilec nacionalnega programa Neverjetna leta, predlagamo, da mestni svet poda soglasje k dodelitvi plače za delovno uspešnost za lansko leto iz naslova prodaje blaga in storitev na trgu v višini 2.395 evrov. Pravna podlaga je podana tako v Zakonu o sistemu plač kot v Uredbi o delovni uspešnosti, ki določa 5 pogojev za dodelitev dodatka, za katere je svet zavoda ugotovil, da so izpolnjeni vsi enako, seveda smo tudi mnenja v strokovni službi. Zato je sprejel sklep o izplačilu delovne uspešnosti za izvršitev katerega pa je potrebno soglasje mestnega sveta. Hvala lepa.

**GOSPOD ZORAN JANKOVIĆ**

Hvala lepa. Gospa Trobec, stališče odbora.

**GOSPA FRANCKA TROBEC**

Odbor za predšolsko vzgojo in izobraževanje je na prvi korespondenčni seji sprejel Predlog Sklepa o soglasju k dodelitvi dela plače za delovno uspešnost direktorice javnega zavoda Mala ulica – Centra za otroke in družine v Ljubljani za leto 2019 iz naslova prodaje blaga in storitev. Sklep je bil sprejet s 7 glasovi za, 3 proti od 11 oddanih glasov.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Komisija ni imela pripomb pravnega značaja.

**GOSPOD ZORAN JANKOVIĆ**

Hvala, razprava prosim. Gospod Horvat, izvolte.

**GOSPOD JOŽEF HORVAT**

Spoštovani. Ponavljam znano stališče. Kdor je slab gospodar ne vidi enega leta naprej, ne pa tudi letošnjega. Če poslušate strokovnjake, kaj se bo dogajalo drugo leto … ///… nerazumljivo … /// med drugim bo še tole zelo trajalo. Epidemija. In vsako odvajanje sredstev, ki jih bo mogla seveda ob normalnem poslovanju dat občina ni higienično in zato temu res nasprotujem. Hvala lepa.

**GOSPOD ZORAN JANKOVIĆ**

Ugotavljam navzočnost po celotni točki. Rezultat navzočnosti: 33.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o soglasju k dodelitvi dela plače za delovno uspešnost direktorici Javnega zavoda Mala ulica – Centra za otroke in družine v Ljubljani za leto 2019 iz naslova prodaje blaga in storitev na trgu.**

Prosim za vaš glas.

**26 ZA.**

**1 PROTI.**

Sprejeto, gremo na 10. točko dnevnega reda.

**AD 10.** **a) Predlog Sklepa o dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020**

**b) Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2020**

Gradivo ste prejeli, po sklicu ste prejeli poročilo pristojnega odbora. Predlagam, da se uvodno obrazložitev in razpravo opravi za obe točki skupaj, glasovanje pa bo potekalo o vsakem delu posebej. Prosim gospo Damjano Popović Ljubi, da poda uvodno obrazložitev za obe točki.

**GOSPA DAMJANA POPOVIĆ LJUBI**

Hvala lepa za besedo. Spoštovane svetnice, spoštovani svetniki lepo pozdravljeni. Pri točki 10 a) gre za Predlog Sklepa o dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 evrov za leto 2020. Predlog je podan, ker smo za zemljišče s parcelno številko 1030/40 k.o. Zadobrova prejeli vlogo z izkazanim interesom po nakupu in, ker Mestna občina Ljubljana navedenega zemljišča ne potrebuje za izvedbo občinskih projektov je iz gospodarnega vidika smiselna čimprejšnja prodaja. Mestna občina Ljubljana lahko z nepremičninami, katerih posamezna vrednost presega 200.000 evrov razpolaga le, v kolikor so nepremičnine vključene v letni načrt ravnanja z nepremičnim premoženjem v vrednosti nad 200.000 evrov za tekoče leto. Zemljišče, ki je predmet dopolnitve letnega načrta ravnanja z nepremičnim premoženjem Mestne občine Ljubljana ni uvrščena v trenutno veljavni letni načrt iz razloga, ker je last Mestne občine Ljubljana postalo šele v drugi polovici leta 2020, ko je bil na podlagi Zakona o skladu kmetijskih zemljišč in gozdov realiziran prenos iz Republike Slovenije na Mestno občino Ljubljana. Ocenjena vrednost prodaje zemljišč se glede na predhodno sprejet sklep povečuje za 345.300 evrov. Vezano na točko 10 a) se spremeni tudi skupna vrednost pravnih poslov nepremičnega premoženja, ki jih lahko Mestna občina Ljubljana sklepa v letu 2020, zato je pod točko 10 b) podan Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2020. S predlogom pod točko 10 b) se v trenutno veljavnem sklepu številka 20.520.098,28 evrov nadomesti s številko 20.589.158,28 evrov. Mestnemu svetu predlagamo, da v skladu z načelom gospodarnosti sprejme oba sklepa. Hvala lepa.

**GOSPOD ZORAN JANKOVIĆ**

Hvala lepa. Gospa Trobec, stališče odbora prosim.

**GOSPA FRANCKA TROBEC**

Odbor za ravnanje z nepremičninami podpira sprejem Predlog Sklepa o dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 evrov za leto 2020 in predlaga Mestnemu svetu MOL, da predlog sklepa sprejme. Sklep je bil sprejet s 4 glasovi za in 2 proti od 6 navzočih. To je za točko a). Še za b): Ravno tako odbor predlaga sprejem tega sklepa. Glasovan pa je bil s 4 glasovi za in 0 proti od 6 navzočih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava. Gospa Medved.

**GOSPA IDA MEDVED**

Hvala za besedo, gospod župan. Lepo pozdravljeni vsi prisotni. Veste kaj, zanima me, tam navajate, da je prišlo po zakonu iz države prenos bil na občino. Je to recipročni prenos? To je moje vprašanje. Ali je bilo to je mogla mestna občina plačat za to, za ta prenos? Pa zanima me to, da nekdo je pišete izkazal interes o nakupu. A je to že izbrani človek al gre ta parcela s to parcelno številko še na licitacijo? Hvala za odgovore.

**GOSPOD ZORAN JANKOVIĆ**

Odgovor je zlo preprost. Na podlagi zakonodaje se tista zemljišča, ki so bila pred 30. leti stavbna zemljišča prenašajo na mestno občino in obratno tista, ki so bila kmetijska na kmetijski, se prav brezplačni prenos na mestno občino. Traja pa dolgo, usklajujemo že 14 let kar sem tu ne, pa še vedno nismo končali. In drugo izkazalo, če prav vem za katero zemljišče gre je interes izkazala tista, to je gor Cesta na prod, če greste proti naši čistilni napravi ne, tako da boste vedel, kje se nahaja ta ta zemljišče, to je tam nova zraven ceste in absolutno gre na dražbo. In, če se bo še kakšen pojavu ne, bo sam več, ne pa manj. Ugotavljam navzočnost po celotni točki. Rezultat navzočnosti: 30.

**Glasovanje poteka O PREDLOGU SKLEPA pod točko A): Mestni svet Mestne občine Ljubljana sprejme Predlog Sklepa o dopolnitvah Sklepa o Načrtu ravnanja z nepremičnim premoženjem Mestne občine Ljubljana v vrednosti nad 200.000 eurov za leto 2020.**

Prosim za vaš glas.

**26 ZA.**

**8 PROTI.**

Sej prov vprašu zakaj ste proti. Zdej me pa res, ampak ne smem to vprašat ne? Sprejeto.

**In drugi del sklepa pod točko B): Mestni svet Mestne občine Ljubljana sprejme Predlog Sklepa o spremembi Sklepa o določitvi skupne vrednosti pravnih poslov nepremičnega premoženja, ki jih lahko sklepa Mestna občina Ljubljana v letu 2020.**

Prosim za vaš glas.

**22 ZA.**

**0 PROTI.**

Sprejeto. Gremo na 11. točko.

**AD 11. Predlog Odloka o spremembah in dopolnitvah Odloka o avtotaksi prevozih s predlogom za hitri postopek**

Gradivo ste prejeli s sklicem seje, po sklicu seje ste prejeli poročilo pristojnega odbora. Prosim gospo Tušar Jasno, da poda uvodno obrazložitev.

**GOSPA MAG. JASNA TUŠAR**

Hvala za besedo. Lepo pozdravljeni. Pravna temelja za sprejem Predloga Odloka o spremembah in dopolnitvah Odloka o avtotaksi prevozih sta Zakon o prevozih v cestnem prometu in pa Statut Mestne občine Ljubljana. Poglavitni razlog za pripravo odloka je ta, da je potrebno spremeniti način izdaje dovoljenja za izvajanje avtotaksi prevozov na območju MOL. Na podlagi veljavnega odloka se dovoljenja izdajajo na osnovi predhodno izdane odločbe v upravnem postopku. S predlogom odloka pa se predpisujejo obrazci, dovoljenja z namenom, da se bodo dovoljenja izdajala na predpisanih obrazcih. Z vzpostavitvijo informacijskega sistema za vzpostavitev elektronske evidence izdanih dovoljenj se bo po predlogu odloka uveljavil obrazec dovoljenja, ki ga bo moral avtotaksi prevoznik nalepiti v vozilo in sicer na notranjo stran vetrobranskega stekla, v spodnji desni kot. Navedeni obrazec meri po predlogu odloka 50x80 mm in bo na njem bo uporabljena QR koda. Vsi podatki o izdanem dovoljenju bodo razvidni v informacijskem sistemu, elektronske evidence izdanih dovoljenj, to pomeni preko QR kode, kar bo pomenilo, da bo mestnemu redarstvu in inšpektoratu MOL omogočen vpogled v te podatke, in sicer ali je določenemu avtotaksi prevozniku izdano dovoljenje ali ne. Do vzpostavitve prej omenjenega informacijskega sistema se bodo dovoljenja izdajala na obrazcu, ki po predlogu odloka meri 88x148 mm, to je ista velikost kot so dovolilnice za parkiranje in ta obra v ta obrazec se bodo podatki vpisali mehanografsko s pomočjo tiskalnika računalnika. Navedena rešitev bo pomenila, da se bo upravni postopek za izdaje tovrstnih dovoljenj lahko vodil hitro, s čim manjšimi stroški in čim manjšo zamudo za stranke. S tem bomo zasledovali načelo ekonomičnosti upravnega postopka. Druga poglavitna rešitev predloga odloka je pa ukinitev obeh nalepk, torej nalepke z grbom MOL in oznakom leta, ki po veljavnem odloku potrjuje plačilo takse za uporabo avtotaksi postajališč in pa nalepke z napisom taksi LJ in pa zaporedno številko, ki jo to nalepko je dolžan avtotaksi prevoznik nalepiti na sprednja desna in leva vrata vozila. Odlok bo v veljavi od 1. 1. 2021 dalje, kar pomeni, da bo od tega datuma bomo začeli izdajati dovoljenja na predpisanem obrazcu, ob enem pa se bosta ukinile obe nalepki, ki sem jih prej omenila. Naj omenim še to, da je javnost k predlogu odloka bi lahko podala pripombe oziroma predloge, vendar v roku, ki je bil na voljo za to nismo prejeli nobene pripombe oziroma predloga. Sprejem predmetnega odloka za proračun ne prinaša finančnih posledic. Glede na to, da predlagane spremembe in dopolnitve v manjši meri posegajo v odlok predlagamo, da ga sprejmete po hitrem postopku. Hvala lepa.

**GOSPOD ZORAN JANKOVIĆ**

Jasna, hvala lepa. Gospa Žibert, stališče odbora.

**GOSPA JULKA ŽIBERT**

Odbor za gospodarske javne službe in promet je na svoji 10. redni seji razpravljal o dopolnitvi Odloka o avtotaksi prevozih s predlogom za hitri postopek in je sprejel predlog, da se sprejme odlok po hitrem postopku z 6 glasovi za od 6 prisotnih. Prav tako predlaga, da se predlog odloka sprejme in ga na današnji seji.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa. Statutarno pravna komisija je sprejela naslednji sklep: Statutarno pravna komisija ocenjuje, da so izpolnjeni pogoji za hitri postopek, kot jih določa četrta alineja tretjega odstavka, 122. člena Poslovnika Mestnega sveta Mestne občine Ljubljana. Gre za majhen poseg v odlok, to je za manj zahtevne spremembe in dopolnitve. Sklep je bil sprejet s 4 glasovi od 4 navzočih članov. Hvala.

**GOSPOD ZORAN JANKOVIĆ**

Razprava o hitrem postopku. Ugotavljam navzočnost po celi točki: 31.

**Glasovanje poteka O PREDLOGU SKLEPA: Mestni svet MOL-a sprejme predlog, da Predlog Odloka o spremembah in dopolnitvah Odloka o avtotaksi prevozih sprejme po hitrem postopku.**

Prosim za vaš glas.

**32 ZA.**

**1 PROTI.**

Sprejeto.

**GOSPOD ZORAN JANKOVIĆ**

Gremo zdej o sami vsebini. Gospod Horvat, izvolte.

**GOSPOD IGOR HORVAT**

Hvala za besedo, gospod župan. Na Predlog Odloka o spremembah in dopolnitvah Odloka o avtotaksi prevozih s predlogim za hitri postopek načeloma nimam pripomb. Veseli me, da bo upravni postopek izdaje dovoljenja za izvajanje taksi prevozov potekal hitreje in brez dodatnih administrativnih zadev. Na podlagi tega bo ekonomičnost upravnega postopka zagotovo boljša. Nenazadnje bo ob predložitvi prometnega dovoljenja, potrdila o skladnosti vozila in dokazila o okolju prijaznem vozilu taksi služba operativna z bistveno novejšimi ter okolji prijaznimi vozili, kar je za Ljubljano zelo dobro. Pri vsem tem je zelo pomembno, da inšpektorat mestne uprave MOL izvaja učinkovit nadzor nad izvajanjem in opravljanjem taksi prevozov. Splošno znano je, da mnogo voznikov nima potrebne licence za izvajanje taksi prevozov v Ljubljani, da v zadostni meri ne poznajo Ljubljane, ne izdajajo računov potnikom v vozilih in podobno. S tem se ustvarja nelojalna konkurenca vestnim upraviteljem in voznikov taksi prevozov in naloga MOL-a je, da bo takšnih kršitev čim manj. Ljubljana mora imeti maksimalno učinkovit in urejen taksi prevoz in, da bo temu tako morajo skrbeti inšpekcijske službe. Toliko z moje strani. Hvala.

**GOSPOD ZORAN JANKOVIĆ**

Hvala lepa. Gospa Vrečko.

**GOSPA DR. ASTA VREČKO**

Hvala za besedo. V tem predlogu odloka

**GOSPOD ZORAN JANKOVIĆ**

Gospa Vrečko

**GOSPA DR. ASTA VREČKO**

A se sliš?

**GOSPOD ZORAN JANKOVIĆ**

Prepotihem ja.

**GOSPA DR. ASTA VREČKO**

Okej, v tem predlogu odloka se črta tudi pogoj, da voznik, ki nima sklenjene pogodbe o zaposlitvi ne sme opravljati dejavnosti prevozov.

------------------------------------------------------------------KONEC POSNETKA ŠT. 20201116\_170505

**GOSPA DR. ASTA VREČKO**

V Svetniškem klubu Levica se nam zdi to problematično zaradi tega, ker taksi služba je že tako ali tako eden izmed bolj prekariziranih poklicov na trgu dela, kjer je veliko taksistov s.p.-jev, samostojnih podjetnikov in potem delajo pod krovnim podjetjem, hkrati pa se tudi sprašujemo, če se s črtanjem tega pogoja odpira možnost vpeljave Uberja na slovenski trg, kateremu se je že nasprotovalo, čeprav morda nadzora nad tem Inšpektorat MOL nima, ga pa ima Inšpektorat za delo tako, da nas zanimajo v bistvu razlogi zakaj se črta ta člen, ki je pravzaprav zelo dober? Hvala.

**GOSPOD ZORAN JANKOVIĆ**

Gospod Vede.

**GOSPOD MATJAŽ VEDE**

Tudi z moje strani se ta predlog zdi dober, predvsem, da bojo občani bolje obveščeni in dejansko z neko večjo transparentnost taksi storitev tako, da z moje strani tudi dober predlog.

**GOSPOD ZORAN JANKOVIĆ**

Zaključujem razpravo no in preden dam na glasovanje bi rad vsaj eno stvar pojasnu. Tam je kolega Polutnik pa Jasna. To je ta predlog današnji izhod v sili za reševanje trenutne situacije. To pa ni rešitev taksi služb v Ljubljani, ki je slaba. In mi smo že predlagal pred leti naj sami taksisti napišejo odlok in zdej čakamo, če bo Ministrstvo za infrastrukturo in potem vlada dovolilo prenos te pristojnosti na lokalno skupnost. Problem taksi prevozov je praktično samo v Ljubljani. Ocena samih taksistov, da je poleg 500 taksistov, ki so registrirani še 500 na črno. In ga ni inšpektorja, ki bi to ugotovu. Če se spomnete pred slonom, zakaj ne morjo vozit. Pred slonom, pred leti nazaj je bilo to glavno leglo prekupčevanja z mamili. Po ugotovitvi policije pa noben ni tega uredil. Zdej pač mamo tam mir. Pravim, to je izhod v sili in jaz srčno upam ne, da bo v tem usklajevanju koalicijskem zdej vlada upoštevala naše pripombe, ki smo dal ministru Vrtovcu ne in prenesla to na lokalno skupnost. Potem boste pa v dveh letih imel res popolnoma urejeno taksi službo s takimi vozili, ki je bilo prej rečeno in prepoznavnimi ne. Ker, da ne bom razlagu kaj so delal z nalepkam ne.

**Glasujemo O PREDLOGU SKLEPA: Mestni svet Mestne občine Ljubljana sprejme Predlog Odloka o spremembah in dopolnitvah Odloka o avtotaksi prevozih.**

Prosim za vaš glas.

**34 ZA.**

**2 PROTI.**

Sprejeto.

Gremo na točko 12.

**AD 12. Predlog Odredbe o dopolnitvah Odredbe o določitvi javnih parkirnih površin, kjer se plačuje parkirnina**

Gradivo ste prejeli, po sklicu ste prejeli poročilo pristojnega odbora. Jasna, izvoli. Pa še eno kratko poročilo za eno parkirišče.

**GOSPA MAG. JASNA TUŠAR**

Hvala za besedo. Pravna temelja za pripravo Predloga Odredbe o dopolnitvah Odredbe o določitvi javnih parkirnih površin, kjer se plačuje parkirnina sta Statut Mestne občine Ljubljana in pa Odlok o urejanju prometa v Mestni občini Ljubljana. Poglavitna rešitev predlagane odredbe je dopolnitev z novo javno parkirno površino in sicer Komanova ulica, parkirišče za osebna vozila z namenom, da se določi tarifni razred in čas, v katerem se plačuje parkirnina. Po predlogu odredbe je obratovalni čas navedenega parkirišča od ponedeljka do nedelje, dnevna tarifa je v višini 0,60 evrov za prvi dve uri in 0,60 evra za vsako naslednjo uro, nočna tarifa pa je enotna in je v višini 1,80 evrov. Predlagana je tudi tarifa za abonente, fizične osebe z višino parkirnine 25 evrov na mesec. Po sprejetju predloga odredbe bo potrebno navedeno javno površino oddati v poslovni najem javnemu podjetju Ljubljanska parkirišča in tržnice, ki je izvajalec gospodarske javne službe urejanja in čiščenja javnih parkirišč, kar pomeni dodatne prihodke, ki bodo prispeli v proračun. Za omenjeno javno površino bo javno podjetje pobiralo parkirnino. Po trenutni oceni javnega podjetja bo znašala ta višina parkirnine 750 evrov na mesec. Predlagam, da sprejmete predlagano odredbo. Hvala.

**GOSPOD ZORAN JANKOVIĆ**

Hvala lepa. Gospa Žibert, stališče odbora.

**GOSPA JULKA ŽIBERT**

Odbor za gospodarske javne službe in promet podpira sprejem Predloga Odredbe o spremembah in dopolnitvah Odredbe o določitvi javnih parkirnih površin, kjer se plačuje parkirnina. Sklep je bil sprejet s 6 glasovi za, nihče proti od 6 prisotnih.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija ni imela pripomb pravne narave. Hvala.

**GOSPOD ZORAN JANKOVIĆ**

Hvala lepa. Razprava. Gospod Horvat.

**GOSPOD JOŽEF HORVAT**

Hvala lepa za besedo. Zdej sicer jaz bi mal pogrešal zemljevid, da bi bil gor predstavljen.

**GOSPOD ZORAN JANKOVIĆ**

Tuš, 7. september.

**GOSPOD JOŽEF HORVAT**

Vem, vem, vem, vem, ampak, da tut ostali vidjo.

**GOSPOD ZORAN JANKOVIĆ**

Ja pa, sej vsi morjo, sej vsi lahko pogledajo na dofu, to pa res ne, to je pa najmanj kar je no.

**GOSPOD JOŽEF HORVAT**

Okej. Plastično bi ponazoril. Ta zemljišča oziroma to parkirišče je bilo narejeno v času izgradnje vrtca in šole ne, Danila Kumar je tam zraven. Bilo je prvotno namenjeno staršem za dovoz otrok, pa seveda potem so to zasedli stanovalci blokov tako, da je stalno zapolnjeno, poznam to zadevo, sej pravim mogoče bodo tukej v hendikepu starši otrok, ki jih pripeljejo, ker res tam težko kje oddat varno otroka in se pa strinjam pač, da nekak je pa treba ampak prestavil bomo pa sam problem teh stanovalcev, ki sedaj tam parkirajo nekam drugam, ker vsak išče neko zastonjsko parkiranje. Hvala lepa.

**GOSPOD ZORAN JANKOVIĆ**

Ugotavljam navzočnost. Predvsem so bili tut tam trgovci, k grejo v službo no. Rezultat navzočnosti: 35.

**Glasovanje poteka O PREDLOGU SKLEPA: Mestni svet MOL-a sprejme Predlog Odredbe o dopolnitvah Odredbe o določitvi javnih parkirnih površin, kjer se plačuje parkirnina.**

Prosim za vaš glas.

**33 ZA.**

**0 PROTI.**

Gremo na točko 13.

**AD 13.** [**Predlog Odloka o občinskem podrobnem prostorskem načrtu 251 Stanovanjska cona Zadobrova – del**](http://intra/VodstvoInOddelki/MOL-MU-KZ/OSZRM/aktualne%20zadeve/k%20tč.%204.1.pdf)

Gradivo ste prejeli, prejeli ste poročilo pristojnega odbora. Prosim gospoda Gajška za uvodno obrazložitev.

**GOSPOD MAG. MIRAN GAJŠEK**

Spoštovani župan, spoštovana podžupanja, podžupani, mestne svetnice in mestni svetniki. Predstavil bi vam, predstavil vam bom Občinski podrobni prostorski načrt 251 Stanovanjska cona Zadobrova – del.

**GOSPOD ZORAN JANKOVIĆ**

Miran, v mikrofon dej, se te ne sliš.

**GOSPOD MAG. MIRAN GAJŠEK**

Ja, se opravičujem. Se pravi tukaj gre na območju preko avtoceste za stanovanjsko območje enodružinskih hiš, ki so narejene v bistvu kot vrstne hiše, kot prosto stoječe in kot neki dvojčkov. Zdej to je lastniška struktura, moram povedat, da tuki, da so zasebni lastniki, ki so se združil v neke, neko vrsto združenje in da je bila tukaj narejena tut komasacija, kar je en velik plus, to pomeni, da se iz lastniških parcel dobijo primerne gradbene parcele.

**GOSPOD ZORAN JANKOVIĆ**

Kar je zlo redko v Ljubljani.

**GOSPOD MAG. MIRAN GAJŠEK**

Kar je zlo redko in tut redkost je neka stanovanjska gradnja tko, da mormo nekak v bistvu zlo pozitivno jemat ta primer. Kot vidite zdej na sliki, dobr se vid, to je zdej zasnova, imamo nekaj vrstnih hiš, ki so nekak najbolj primerne in imamo v bistvu neki dvojčkov. Zdej pa še pomembna stvar je ta, da je notr speljan promet. Mi smo imeli vprašanje na odboru ali bo to zaprto? To seveda je zasebno zemljišče ampak kljub vsemu bo veljal nek režim, da se bo lahko pripeljal vsak do svoje hiše do območja, kjer bo lahko parkiral. To je nekak en dober kompromis, kar se tega prometa tiče. Pri prometu so vedno kompromisi. Tukaj seveda vidmo svetlo rjavo so hiše, temno rjavo so pa te, ta območja za parkiranje. Še ena stvar je pomembna tuki na sredi vidite zeleno površino, to je površina za igro otrok, otroško igrišče, ki je namenjeno pač vsem prebivalcem, ki bodo tukaj. Kar se tiče višin, višina je pritličje plus ena etaža kot vidite. Zdej, to je predlog ne, pripombe, ki so bile dane ob obravnavi dopolnjenega osnutka so bile predvsem glede ureditve prometa, tudi glede same razporeditve glede zelenice oziroma prostorov namenjenih igri otrok in predvsem tut kar se tiče Četrtne skupnosti Polje zdej kar sem že povedu, največji problem je bilo iz teh lastniških parcel naredit primerne gradbene parcele ampak mislim, da je koncu bil en dober, dober kompromis narejen, se pravi otroško igrišče recimo na primer je na skupnih površinah, vsi bodo lastniki in potem bojo tudi vzdrževali to območje. Prilagojeni so bili tlorisni gabariti, tut vse hiše so malo večje, kot so bile prej, etapnost gradnje ne, tut ni zdej vezano, da bi se moralo vse naenkrat, je pa dobro ne in pa seveda glede komunalne opreme. To so še območja prostorskih enot, ki so notr. Vidte zdej kako je zdej zeleni pas načrtovan, to so še številke glede dimenzij, ki si jih lahko preberete, 3D pogled, da vidte da nekak to sodi v ta del mesta preko avtoceste. Še enkrat 3D model, to je pa zdej tko, kot more bit narejeno v samem urbanizmu. Predlagamo, da tudi sprejmete predlog občinskega podrobnega prostorskega načrta 251 Stanovanjska cona Zadobrova.

**GOSPOD ZORAN JANKOVIĆ**

Hvala lepa. Gospod Koželj, stališče odbora.

**GOSPOD PROF. JANEZ KOŽELJ**

Ja, spoštovani župan, spoštovane kolegice svetnice in kolegi svetniki. Kot ste videl iz poročila pa Odbor za urejanje prostora Predlog Odloka o občinskega podrobnega prostorskega načrta 251 Stanovanjska cona Zadobrova – del sprejema, ker smo ugotovil, da od osnutka pa do predloga se ni poslabšala recimo z novimi seveda predlogi, novimi ureditvami, niti celovitost ureditve, niti kakovost bivanja območja. To je bilo.

**GOSPOD ZORAN JANKOVIĆ**

Hvala lepa. Gospod Sedmak, stališče odbora.

**GOSPOD MARJAN SEDMAK**

Hvala lepa za besedo. Statutarno pravna komisija ni imela pripomb pravne narave. Hvala.

**GOSPOD ZORAN JANKOVIĆ**

Ker k predlogu odloka ni bil vložen noben amandma ni razprave zato prehajamo na glasovanje. Ugotavljam navzočnost. Rezultat navzočnosti: 34.

**Glasovanje poteka O PREDLOGU SKLEPA: Mestni svet MOL-a sprejme** [**Predlog Odloka o občinskem podrobnem prostorskem načrtu 251 Stanovanjska cona Zadobrova – del**](http://intra/VodstvoInOddelki/MOL-MU-KZ/OSZRM/aktualne%20zadeve/k%20tč.%204.1.pdf)**.**

Prosim za vaš glas.

**34 ZA.**

**0 PROTI.**

Hvala, sprejeto.

Gremo na 14. točko dnevnega reda.

**AD 14.** [**Dopolnjeni osnutek Odloka o občinskem podrobnem prostorskem načrtu 385 Zvezna ulica**](http://intra/VodstvoInOddelki/MOL-MU-KZ/OSZRM/aktualne%20zadeve/k%20tč.%204.2.PDF)

Gradivo ste prejeli, prejeli ste poročilo pristojnega odbora. Prosim gospoda Gajška, da poda uvodno obrazložitev. Tokra pa gre za Stanovanjski sklad Mestne občine Ljubljana.

**GOSPOD MAG. MIRAN GAJŠEK**

Še enkrat spoštovani župan, podžupanja, podžupani, mestne svetnice in svetniki. Kot je že povedal župan je naročnik Javni stanovanjski sklad Mestne občine Ljubljana. Lokacija je ob Šmartinski cesti. Tukaj vidite Šmartinsko cesto oziroma tule bo boljše, se pravi. Se opravičujem, se pravi gre za območje ob Šmartinski cesti, na severu je park so Žale in pa tista tale, tale bencinska črpalka Petrolova. Zdej to območje vidimo zdej kakšno je obstoječe v bistvu poanta je v tem, da bi se nadaljevala neka sorazmerno gosta stanovanjska gradnja na tem območju, kot sem že reku gre za dopolnjen osnutek, se prav, da še je čas, da se to ko bomo lahko šli v javno razgrnitev, zdej v teh razmerah pa v javno razpravo, da to speljemo in potem, da tut predlagamo. Kot vidite gre za štiri stolpiče in na zraven en večji park, ki je zelo pomembno, da ta park v resnici tukej tut, tut ostane. Na tej sliki je še boljše pokazano ne, se pravi glede na zazidalno situacijo za pritličje je Šmartinska cesta zgoraj, se pravi proti severu, proti severozahodu. Kar se tiče zazidalne situacije, pri kleti je tako narejeno, da je v bistvu uvoz v klet, v podzemno kletno etažo, je pa zanimivo tudi to, da je bila pripomba odbora, da bi se parkirišča, ki so tukej opredeljena kot vidite zunanja parkirišča za goste pa za invalide ne, da bi se spravila v klet, ampak za invalide, to je bila pripomba odbora je bila, je bil predlog, da bi se naredil na parterju, na pritličju ob avtobusni postaji. Tu pa zato, da pridemo do čim večjega parka, da ma tut park, parkovna površina neke, neke dimenzije. Vsekakor bomo razmilil o tem, o tem predlogu. Zdej, kar se tiče višine vidite, da je to P+3+2 terasni etaži, kar na en način pač odraža neko mestno identiteto Šmartinske ceste in tudi potrebe po sorazmerno gosti pozidavi. Poudarjam pa to, da je zraven načrtovan en tut zlo dostojen park. Zdej javne površine, kot sem že povedu parkovna površina je opredeljena kot javna površina, se pravi, da je pod enaki pogoji dopustna za vse. Se prav pogled iz Flajšmanove ulice, Flajšmanova je ta, kjer bi naj bila tut avtobusna postaja. Kot vidite je to na en način podobno ne, kar se tiče urbanističnega oblikovanja, mogoče arhitekturnega kot je že zdej neka identiteta Šmartinske ceste stanovanjske pozidave, ki so vsi zelo rabimo. Zbirni načrt komunalnih vodov in naprav in s tem bom tut zaključu. Kot sem že povedu, to je dopolnjen osnutek, zdej takoj, ko bomo lahko, ko bodo razmere dopuščale bomo šli v javno razgrnitev in javno razpravo in potem upamo glede na potrebe stanovanjskega sklada čim prej v naslednjem letu tudi sprejetje na seji mestnega sveta. Hvala lepa.

**GOSPOD ZORAN JANKOVIĆ**

Hvala lepa, Miran. Gospod Koželj, stališče odbora.

**GOSPOD PROF. JANEZ KOŽELJ**

Spoštovani župan, svetnice in svetniki, kolega, podžupanja in podžupan. Dovolite, da poročamo o sklepu Odbora za urejanje prostora, s katerim podpiramo dopolnjeni osnutek odloka z oznako 385 Zvezna ulica skupaj z naslednjimi pripombami iz razprave, ki so navedene v poročilu. Zdej, če obrazložim v eni minuti za kaj gre. Mi smo se v glavnem osredotočil na problem, ki ga lahko povzroči načenjanje te enote, enotne celovite zelene površine oziroma stanovanjskega parka, če vanga vnašamo ene motilne elemente, kot je recimo parkirišče, skupna kolesarnica, skupni ekološki otok, ki lahko seveda vplivajo predvsem na slabšo kakovost bivanja v pritličnih stanovanjih v novem tem delu in pritličnih stanovanj v obstoječem vila bloku na drugi strani. Skratka, po urbanističnih načelih, ki jih nekak skušamo sledit se običajno pritekline in neke pomožne prostore razmešča razpršeno, skratka predvsem se jih locira ob vhode stanovanjske hiše in to na zunanjo stran proti cesti. In medtem, ko v notranjo stran mora mislim, vsaj po pravilih, če se le da mora ostat, mora ostat prosta za druge dejavnosti, kot so igre otrok in tko naprej. Skratka, skrb za vsaj enotno ne al pa enovito, enakovredno bivalno okolje no. Hvala lepa.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija ni imela pripomb pravnega značaja. Hvala.

**GOSPOD ZORAN JANKOVIĆ**

Hvala lepa. Razprava. Gospa Medved, izvolte. A to je pri vas, blizu.

**GOSPA IDA MEDVED**

Ja, hvala za besedo gospod župan. Veste kaj, zanima me zakaj ste dali na projekcijo staro sliko? Namreč iz te slike je vidno, da je tista parcela ogromna. Zakaj ni vrisan blok, ki je že skoraj gotov od Trgograda? Trdite, da meji na šmartinko. Na šmartinko meji zdej novi blok, to pa kar dela stanovanjski sklad pa meji na Flajšmanovo in Kavčičevo. In tista slika, kdor jo je vidu si predstavlja, da je tam fantastičen prostor, je pa v resničen bo, bo pa stlačeno. In res me zanima, pokažte mi kje bojo tam parkirišča, jaz sem preveč blond, da bi tamle vidla kje bodo parkirišča za, za goste oziroma, kje bo mel Trgograd blok parkirišča za zuna za goste, pa kje bo mel stanovanjski sklad parkirišča? Omenjate tudi, da boste pojačal elektriko. Pa me zanima, a si boste gradil nov transformator za to, al boste pojačal tega na Flajšmanovi ulici? Zaenkrat to, res me pa zanima ta parkirišča.

**GOSPOD ZORAN JANKOVIĆ**

Hvala lepa. Gospod, bom jaz pol odgovoru vse na tole ne. Gospod Jože Horvat.

**GOSPOD JOŽEF HORVAT**

Hvala lepa za besedo. Tko, kot je gospa Medved, Medvedova rekla pač, da to Flajšmanova pa Kavčičeva. Jaz sem iskal najprej na začetku, ko sem gledu zakaj Zvezna ulica, zakaj.

**GOSPA IDA MEDVED**

Zvezna je pa naprej.

**GOSPOD JOŽEF HORVAT**

Zato sem reku, mogoča pojasnila. Okej, hvala.

**GOSPOD ZORAN JANKOVIĆ**

Hvala lepa. Gospa Sojar.

**GOSPA MOJCA SOJAR**

Ja, jaz sem si šla to tut pogledat, sem se peljala okrog in okrog in moram rečt, da tudi nekaj bo tam ostalo parka, ampak mejčken je vseeno, te slike so bile mal zavajanje tko bogata in pa tko velika površina tega parka ne bo, kot je bilo dvakrat povedano. Potem pa sem vidla v enem, ne vem na kateri strani gradiva je zraven legenda in tam je vrisan mislim, da en moder krogec, kjer piše dom starejših občanov. Zraven pa v oklepaju ne vem kaj, opcijsko al neki podobnega piše. To je v istem kareju. V istem kareju v enem kotku je to v gradivu vrisano. In zdej pač sprašujem, a je to samo slučajno, a je pomota, a je predvideno, al je res kakšna opcija. Hvala.

**GOSPOD ZORAN JANKOVIĆ**

Zaključujem razpravo. Miran, če bom kej zgrešu me poprav. Gre za Kavčičevo pa Flajšmanovo ulico, tam k sta una dva bloka z fasado iz opeke, rdeča. Veš čas govorimo o naši parceli ne, ni nič zavaju Miran Gajšek, ko je govoru o Šmartinski, ker je hotu sam locirat. Trgograd je že zgrajen, ta parcela je bila, če se mal bolj nazaj vrnemo, to parcelo je men prodajal mercator za trgovski center ne, tam k je Trgograd gospod bivši mestni svetnik, Jazbinšek. Tako, da mi na svoji parceli ne, parka je pa zadost glede na površine ostane med rdečimi temi dvemi stolpiči in temi štirimi je zadost parka, zato je reku prof. Koželj se ne dotika, kolesarnice bojo na Flajšmanovi strani, ne ob vhodih, enak bo s tem narejeno in parkiral se bo v garaži. Tako Trgograd kot tu. Ne bo dostopa ne na pločnik, ne na zelenico. Tako, dom starejših je bila tut varianta ne, ki bi delal, ampak ne bo, ker bomo gradil neprofitna stanovanja. In zdej, če že govorimo o tem, gospa Honzak, če govorimo o tem, ta lokacija je pa izvrstna in mi ravno to kaže, da mi naša neprofitna tako imenovana socialna stanovanja ne degradiramo. Lokacija je odlična, da ne rečem, da je čez cesto drugi največji park v Ljubljani. Ugotavljam navzočnost po točki. Rezultat navzočnosti: 34. Miran, sem kej zgrešu?

**Glasujemo O PREDLOGU SKLEPA: Mestni svet MOL-a sprejme** [**Dopolnjeni osnutek Odloka o občinskem podrobnem prostorskem načrtu 385 Zvezna ulica**](http://intra/VodstvoInOddelki/MOL-MU-KZ/OSZRM/aktualne%20zadeve/k%20tč.%204.2.PDF) **skupaj s pripombami.** Zakaj je Zvezna napisan pa pojma nimam ne. Ampak vemo kje gre ne tak, da je ne, ne znam povedat.

**35 ZA.**

**0 PROTI.**

Upam, da ne rabiš amandma, da boš napisu, da je to Flajšmanova, ne Zvezna no, ampak to, to v to se ne bom spušču. Hvala lepa.

**AD 15. Predlog Sprememb in dopolnitev Statuta Mestne občine Ljubljana s predlogom za hitri postopek**

Gradivo ste prejeli, prejeli ste poročilo Statutarno pravne komisije. Matjaž Bregar, a boš šel tam, lahko tle. Izvoli, uvodno obrazložitev.

**GOSPOD MATJAŽ BREGAR**

Hvala za besedo. Spoštovani vsi navzoči. Predlagane so samo štiri spremembe statuta in gre predvsem za uskladitev z spremenjeno zakonodajo. To je Zakon o stvarnem premoženju države in samoupravnih lokalnih skupnosti. To je, da bo mestni svet, kadar vrednost posla presega 500.000 evrov odločal o, odločal o osnutkih pravnih poslov. Potem z Zakonom o lokalni samoupravi, to je uvedba sej na daljave, to je nova oblika seje. Predlagamo pa tudi, da se programi opremljanja stavbnih zemljišč sprejme po enostopenjskem postopku, ker je predvsem v interesu MOL-a, da se sprejmejo čim hitreje in sicer po začetku veljavnosti prostorskega, izvedbe in načrtov OPN-jev. To se je spremenil, spremenil Zakon o urejanju prostorov. Prej sta se ta dva akta lahk sprejemala skupi, zdej se more pa opremljanje zemljišč po sprejemu OPN-ja. Potem pa spreminjamo tudi naslov Četrtne skupnosti Polje, ker je geodetska uprava določila nov naslov in sicer Zaloška cesta 160. Ker gre pri predlaganih spremembah in dopolnitvah za uskladitev z zakonodajo oziroma za manj zahtevne spremembe predlagamo, da se sprejme po hitrem postopku. Hvala.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija je obravnavala predlog in sicer je ob obravnavi točke Predlog sprememb in dopolnitev Statuta Mestne občine Ljubljana s predlogom za hitri postopek sprejela naslednja dva sklepa. Prvi sklep: Statutarno pravna komisija meni, da so pri točki Predlog sprememb in dopolnitev Statuta Mestne občine Ljubljana s predlogom za hitri postopek izpolnjeni pogoji za hitri postopek. Obrazložitev je pač ta, da gre za uskladitev z veljavno zakonodajo ter manj zahtevne spremembe in dopolnitve. In drugi sklep: Statutarno pravna komisija podpira sprejem Predloga sprememb in dopolnitev Statuta Mestne občine Ljubljana. Oba sklepa sta bila sprejeta s 5 glasovi od 5 navzočih članih, članih komisije. Hvala.

**GOSPOD ZORAN JANKOVIĆ**

Najprej odpiram razpravo o hitrem postopku. Ni. Opozarjam ne, pri tej točki mora bit 30 glasov. Sam v vednost. Ugotavljam navzočnost po celi točki. Rezultat navzočnosti: 35. Hvala lepa.

**Glasujemo O PREDLOGU SKLEPA: Mestni svet Mestne občine Ljubljana sprejme Predlog, da se spremembe in dopolnitve Statuta Mestne občine Ljubljana sprejmejo po hitrem postopku.**

Prosim za vaš glas.

**36 ZA.**

**0 PROTI.**

Hvala lepa.

**GOSPOD ZORAN JANKOVIĆ**

In zdej razprava o predlogu sprememb. Gospod Horvat Igor, izvolte.

**GOSPOD IGOR HORVAT**

Spoštovani gospod župan. Spoštovane svetnice in svetnike, svetniki. V Svetniškem klubu SDS podpiramo spremembe in dopolnitve tako statuta kot poslovnika Mestne občine Ljubljana. Ker oba dokumenta v posebnih okoliščinah od sedaj naprej omogočata izvedbo sej mestnega sveta na daljavo predlagam, da se v času razglašene epidemije Covid 19 čim več sej in pristojnih komisij ter odborov skliče in izvede na daljavo. Stanje okužb se trenutno še ne izboljšuje, zato je tovrstno delovanje mestnega sveta edini način preprečevanja širjenja koronavirusa ter omogoča nemoteno delovanje Mestne občine Ljubljana v teh kaotičnih razmerah. Izvedbe sej v živo namreč glede na trenutno stanje pomeni nesorazmerno tveganje za zdravje vseh prisotnih na sejah in to bi bilo potrebno preprečiti oziroma kar se da omejiti. Instrument sklicevanja sej na daljavo nam bo sedaj to omogočal. Hvala.

**GOSPOD ZORAN JANKOVIĆ**

Zaključujem razpravo.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sprememb in dopolnitev Statuta Mestne občine Ljubljana.**

Prosim za vaš glas.

**36 ZA.**

**0 PROTI.**

Hvala lepa. Gremo, to bi morale bit tko vse točke ne. Gremo na, dobr si pripravu Matjaž točko vidim ne. Zdej pa 16, da bom vidu 16 kok boš dubu.

**AD 16. Osnutek Sprememb in dopolnitev Poslovnika Mestnega sveta Mestne občine Ljubljana**

Gradivo ste prejeli, prejeli ste tut poročilo Statutarno pravne komisije. Matjaž Bregar, uvodno obrazložitev, izvoli.

**GOSPOD MATJAŽ BREGAR**

Še enkrat hvala za besedo. Pred vami so spremembe in dopolnitve poslovnika. Tako kot v statutu tudi v poslovniku, v poslovniku dodajamo možnost sej na daljavo, možnost sprejema programa opremljanja zemljišč po enostopenjskem postopku. Dodana pa je možnost sprejemanja proračuna zunaj mandatnega obdobja, za katerega je ta mestni svet izvoljen, torej za leto 2023. Poleg tega se odpravlja nekaj postopkovnih nedorečenosti, časovna omejenost ugovora pri odvzemu besedo na 1 minuto, časovna omejenost tudi na 1 minuto v opredelitvi do predloga za predložitev oziroma končanje obravnave točke, predložitev pisnih vprašanj oziroma pobud na 3 dni pred sejo in, da se v primeru, da je vloženih več enakih predlogov za spremembo dnevnega reda ali pa vloženih več enakih amandmajev o teh glasuje le enkrat. Prav tako predlagamo črtanje nekaterih nepotrebnih določb, kot na primer, da se gradivo pošilja članom delovnih teles iz vrst meščanov ali pa, da se po sprejemu osnutka akta le tega pošlje skupaj s pripombami, magnetogramom predlagatelju akta, ker vse to je že sproti objavljeno na spletnih straneh mestnega sveta. Hvala.

**GOSPOD ZORAN JANKOVIĆ**

Hvala lepa, gospod Sedmak.

**GOSPOD MARJAN SEDMAK**

Hvala za besedo še enkrat. Statutarno pravna komisija je ob obravnavi točke Osnutek sprememb in dopolnitev Poslovnika Mestnega sveta Mestne občine Ljubljana sprejela naslednji sklep: Statutarno pravna komisija podpira sprejem Osnutka sprememb in dopolnitev Poslovnika Mestnega sveta Mestne občine Ljubljana. Sklep je bil sprejet s 5 glasovi od 5 navzočih članov. Hvala.

**GOSPOD ZORAN JANKOVIĆ**

Hvala lepa. Razprava. Gospa Sojar.

**GOSPA MOJCA SOJAR**

Nekaj moram povedat v zagovor tudi sestanka vodji svetniških klubov, gospod Bregar je odlično pripravu gradivo ampak moram rečt, da je tut ta sestanek zaradi nas vodij odlično uspel, ker je bilo tam porabljenih veliko besed, da smo poslovnik in pa statut zdej uskladil.

**GOSPOD ZORAN JANKOVIĆ**

Zdej boste pokazala.

**GOSPA MOJCA SOJAR**

Prosim?

**GOSPOD ZORAN JANKOVIĆ**

Zdej boste pokazal, k bomo glasoval.

**GOSPA MOJCA SOJAR**

Ja, bom, ker sem tut potem tam zadovoljna šla iz tega sestanka, da smo se to tko dogovoril. Jaz mislim, da bomo mel pri tej spremembi še največ težav s tem, ko bo prišlo do enakih amandmajev, bomo videl kaj bo takrat pomenil enak amandma. Za katere besede se bomo lovil ampak to takrat. Sem pa tut zelo vesela zaradi vsega stanja v Sloveniji, sploh epidemije in pandemije, da smo končno uspel tut zakonsko uredit te seje na daljavo in upam, da bo prihodnja seja na daljavo, ker jaz mislim, da zdravstveno stanje oziroma epidemiološka slika v Sloveniji in v Ljubljani ne bo še taka, da bi si lahko privoščil v tko mejhnem prostoru kot je ta velika sejna, da nas sedi toliko ljudi in ne na taki razdalji, kot je predpisana, da je varna v teh časih. Hvala.

**GOSPOD ZORAN JANKOVIĆ**

Ugotavljam navzočnost. Rezultat navzočnosti. 36.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Osnutek Sprememb in dopolnitev Poslovnika Mestnega sveta Mestne občine Ljubljana.**

Rezultat glasovanja.

**36 ZA.**

**0 PROTI.**

**GOSPOD ZORAN JANKOVIĆ**

A lohk zdej že predlog sprejmemo, ker ni pripomb? Ker ni pripomb predlagam, da glasujemo da o naslednjem sklepu.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sprememb in dopolnitev Poslovnika Mestnega sveta Mestne občine Ljubljana.**

Prosim za vaš glas.

**36 ZA.**

**0 PROTI.**

Hvala lepa.

**GOSPOD ZORAN JANKOVIĆ**

Današnja seja je zaključena. Želim lep večer. Držite se ure, do 21.00, pa čim več zdravja vsem skupaj.

------------------------------------------------------------------KONEC POSNETKA ŠT. 20201116\_180505